Selebrit Tarik Semula Sokongan Kepada Terapi Ozon Cuci Darah

Jika sebelum ini beberapa barisan selebriti telah menyatakan sokongan mereka kepada perkhidmatan terapi ozon yang semakin mendapat perhatian di laman sosial, nampaknya rawatan mencuci darah tersebut tidak mendapat kelulusan daripada Kementerian Kesihatan Malaysia (KKM).

Melalui laporan New Straits Time itu, rata rata selebriti menarik semula sokongan mereka terhadap rawatan tersebut. Antara selebriti yang memberi kenyataan kepada portal berita tersebut ialah Remy Ishak, Ashraf Muslim, Zizan Razak, Ika Nabila dan juga Julia Ziegler.

“Saya terbabit dengan promosi terapi itu tetapi ia satu kesilapan. Saya pun manusia biasa. Saya tak dapat maklumat yang mencukupi sebelum membabitkan diri dengan perkhidmatan yang saya promosikan itu”

“Mereka mendakwa yang ia diluluskam KKM, tapi saya patut lebih tahu. Saya tarik balik sokongan terhadap perkhidmatan tersebut. Sebenarnya saya tak rasa apa-apa perubahan selepas menjalani prosedur itu (terapi ozon)”

“Saya rasa lebih sihat selepas bersenam di gym. Saya akan beritahu pengendali perkhidmatan itu untuk buang promosi melibatkan saya dari lamannya,” jelas Remy.

Sementara itu bagi Zizan Razak pula, dia sememangnya tidak berani untuk menjalani rawatan tersebut dan hanya menampal tiub tiub di lengannya. Malah Zizan juga pernah terdengar cerita yang mengejutkan berkenaan rawatan cuci darah ini.

“Jujurnya, walaupun video dan gambar menunjukkan seolah-oleh saya menjalani rawatan tersebut, saya tak berani kerana beberapa hari sebelum itu, saya dapat tahu ada orang yang ada masalah buah pinggang jalani terapi ozon dan meninggal dunia tak lama kemudian”

“Saya sebenarnya tak berfikir masak-masak sebelum tolong kawan saya promosikan perkhidmatan itu. Saya hanya setuju biarkan tiub-tiub ditampal dengan pita pelekat pada lengan saya. Kepada peminat saya, tolong abaikan testimonial mengenai suntikan vitamin dan terapi ozon”

“Tolong periksa kelulusan dan keselamatan produk sebelum gunakannya. Jangan ambil lewa kerana akibatnya boleh jadi sangat buruk. Lindungi badan dan kehidupan anda, jangan ambil risiko beli produk yang meragukan,” kongsi Zizan kepada peminat dan juga orang ramai yang mungkin berminat mencuba rawatan tersebut.

Jadi, bagi anda yang mungkin berminat untuk merasai sendiri pengalaman cuci darah ini, adalah lebih baik sekiranya anda mengamalkan cara pemakanan dan juga gaya hidup sihat. Tiada jalan pintas untuk sihat. (rtky/s)


Sharnaaz Ahmad Umum Tarikh Kawin Pada Sidang Media

Mengakui ketika ini sedang memberi fokus kepada persiapan kahwin, kini Sharnaaz Ahmad melalui BH Online menyatakan bahawa dia bakal isteri, Noor Nabila bakal mengadakan sidang media bagi mengumumkan tarikh pernikahan mereka pada 9 Januari nanti.

“Alhamdulillah, jemputan untuk ke sidang media khas bagi berkongsi perihal perkahwinan kami sudah diterima oleh pihak media. Buat masa ini, fokus diberikan kepada persiapan perkahwinan dan kami akan berkongsi lebih lanjut mengenai banyak perkara pada tarikh itu”

“Kami antaranya akan memaklumkan mengenai tarikh akad nikah, resepsi pihak perempuan, penaja yang terbabit dan banyak lagi. Malah, saya juga akan menjelaskan sebarang kekeliruan yang akan diusulkan oleh media. Tidak elok rasanya untuk saya bercerita lebih-lebih ketika ini kerana Nabila kini sedang menunaikan ibadat umrah di Tanah Suci dan dijangka pulang pada 7 Januari ini,” kongsinya.

18 Disember lalu, pihak keluarga Sharnaaz telah pun datang merisik Nabila selain membuat keputusan untuk tidak melangsungkan majlis pertunangan. Apa pun, semoga segala persiapan pasangan ini menjelang hari bahagia dipermudahkan. (rtky/s)


Gambar Majlis Aqiqah Anak Shukri Yahaya, Aaira Ameena

Berlangsung dengan cukup meriah, majlis aqiqah anak sulung Shukri Yahaya dan Tya Adnan iaitu Aaira Ameena telah diadakan di Riyaaz Event Space, Puchong. Majlis yang bertemakan warna putih itu turut dihadiri saudara dan juga rakan terdekat.

Aaira Ameena telah dilahirkan pada 24 Ogos lalu dan seringkali menghiasa ruangan Instagram kedua ibu bapanya. Malah kecomelan Aaira juga membuatkan peminat kepada pasangan ini tidak henti henti meninggalkan komen di laman sosial milik pelakon tersebut.

Jadi, kangan malas malas ya setelah lama bercuti. Kami kongsikan kepada anda beberapa keping gambar menarik sepanjang majlis berlangsung. Enjoice!


Lee Min Hoo & Fattah Amin Sebagai Duta Baru OPPO R9s

Kalau sebelum ini kita selalu dengar nama nama wanita popular sahaja dikaitkan dengan jenama telefon pintar popular, OPPO nampaknya kali ini giliran para jejaka kacak pula memahat nama bersama jenama popular di dunia ini.

Siapa sahaja yang tidak kenal dengan lelaki kacak dari Boys Over Flower ini dan terbaru drama lakonan beliau Legend Of the Blue Sea sudah di tayangkan dan menjadi bual mulut gadis gadis, Lee Min Ho kini secara rasminya sudah menjadi duta untuk OPPO Malaysia. Tapi tak mungkinlah OPPO Malaysia nak ambil seorang je kan lelaki kacak.

Pelakon popular Fattah Amin juga secara rasminya sudah dilantik menjadi duta untuk OPPO Malaysia. Fattah Amin yang semakin popular dengan drama Suri Hati Mr.Pilot ini boleh membuatkan hati gadis gadis cair bila melihat senyumannya.

Selain dari para jejaka HOT, pelakon dan penyanyi popular Ayda Jebat juga turut dilantik menjadi duta untuk OPPO R9s ini. Populariti Ayda Jebat ternyata menarik minat OPPO Malaysia untuk melamar Ayda Jebat sebagai duta untuk OPPO R9s.

OPPO Malaysia kini memperkenalkan produk baru mereka iaitu OPPO R9s dengan 16MP kamera hadapan dan juga belakang dengan Dual PDAF dan f/1.7 aperture yang mampu menyerap lebih banyak cahaya dan memberikan efek gambar yang lebih jelas dan cantik.

Untuk anda semua yang selalu ada masalah bateri, jangan risau sebab OPPO R9s menggunakan VOOC teknologi untuk mengecas, ianya seperti 5 minit cas dan mampu menjana 2 jam masa berbual. Selain dari itu, ia mempunyai akses cap jari sepantas 0.2 saat sahaja. Wow!

Pelancaran rasmi OPPO R9s akan berlangsung pada 5 Januari 2017 bertempat di Nexus, Bangsar South. Kepada semua peminat telefon pintar OPPO anda boleh menyaksikan ‘LIVE’ update di link ini oppomalaysia.com.my/R9s_LIVE/ pada hari pelancaran OPPO R9s, bukan itu sahaja anda juga berpeluang untuk memenangi hadiah misteri dari OPPO Malaysia. Jika ingin tahu dengan lebih lanjut, anda boleh melayari Facebook OPPO Malaysia.

Dengan tagline OPPO R9s, Kini Lebih Jelas nampaknya peranti ini memberikan lebih fokus kepada aspek fotografi. Kini anda tidak perlu risau lagi, kerana dengan 16MP kamera hdapan dan belakang ia mampu memberikan gambar yang jelas dan menarik.

Untuk anda yang berminat dengan OPPO R9s, anda boleh melakukan tempahan awal atau blind pre-order dengan hanya serendah RM100 melalui OPPO Malaysia di www.oppostore.com.my/R9s_blind_preorder/.

OPPO R9s, Kini Lebih Jelas. Maklumat lanjut sila layari Facebook OPPO Malaysia.


Yasmin Hani, Suami Selamat Timang Cahaya Mata Kedua

Tahniah kami ucapkan kepada pelakon dan pengacara, Yasmin Hani kerana telah selamat melahirkan anak keduanya (lelaki) secara pembedahan, Selasa lalu di Pusat Perubatan Prince Court, jam 2.07 petang.

“Pada mulanya, saya cuba melahirkan bayi kedua ini secara normal. Namun, atas beberapa komplikasi yang dilalui, saya akhirnya dimasukkan ke wad pembedahan. Saya bersyukur semuanya selamat dan tidak berdepan dengan kesulitan teruk,” kongsinya kepada BH Online.

Menurut Yasmin, ketika ini, dia masih belum bersedia untuk berkongsikan gambar anak keduanya dan dalam masa yang sama belum memilih nama lagi untuk anak keduanya itu.

Anak pertama hasil perkongsian hidup dengan suaminya, Shaarin juga lelaki iaitu Noah yang kini berusia tiga tahun. Apa pun, semoga Yasmin dan juga bayi sentiasa sihat belaka. (rtky/s)


Sekitar Majlis Aqiqah Anak Nad Zainal, Fahad Ibrahim

Memuatnaik detik detik sebelum majlis aqiqah putera sulung mereka berlangsung, Nad Zainal dan suami turut berkongsikan gambar Fahad Ibrahim di laman sosial. Majlis yang turut dihadiri saudara terdekat itu diadakan dalam suasana yang cukup meriah.

Majlis yang berlangsung di ibu kota itu juga turut dihadiri rakan selebriti seperti Sharifah Shahirah, Jihan Muse, Misha Omar dan ramai lagi. Malah Fahad selaku insan yang diraikan turut mengenakan baju Melayu, menaikkan lagi majlis yang bertemakan dengan warna putih suci. Comel betul.

Cahaya mata sulung pasangan itu juga selamat dilahirkan 14 Oktober lalu (2016) melalui pembedahan Caesar. Fahad seringkali menghiasi ruang sosial media Nad dan juga suami dengan caption mengusik hati.

Bagi memenuhi masa anda di waktu cuti hari ini, kami kongsikan kepada anda beberapa keping gambar menarik sepanjang majlis berlangsung. Enjoice!


Isteri Kedua Tapis Dakwaan Adi Putra Nikahinya Demi Zuriat

Tidak pernah lepas daripada menjadi mangsa warga laman sosial untuk dicemuh, isteri kedua Adi Putra iaitu Norshahida menjelaskan bahawa tindakan Adi mengahwininya bukanlah di atas sebab zuriat.

“Saya kenal Adi, malah sepanjang enam bukan menjadi isterinya, isu zuriat tidak pernah timbul. Kami juga tidak pernah berbincang mengenainya. Bagi kami, jika ada rezeki, kami terima. Adi sentiasa beri semangat kepada saya,” jelasnya mengenai isu tersebut.

Sementara itu, Norshahida juga dalam masa yang sama menjelaskan bahawa Adi melahirkan hasrat untuk melamarnya ketika berada di Madinah dan terus menghubungi ibunya bagi meminta kebenaran untuk menyunting Norshahida.

“Ketika menunaikan umrah di Makkah, Adi ada melakukan solat istikharah. Ketika di Madinah, Adi menghubungi ibu saya untuk menyatakan hasrat untuk melamar. Sejak mula berkenalan, saya sudah sudah memperkenalkan Adi kepada ibu, malah dia turut meminta keizinan ibu untuk berkawan”

“Ketika Adi mahu berangkat ke Makkah, saya turut menghantarnya di KLIA. Ketika itu Adi memaklumkan hasratnya untuk menikahi saya pada 20 Jun lalu. Saya terdiam dan kebingungan. Pernikahan kami berlangsung di kediaman saya di Nilai, Negeri Sembilan,” jelasnya.

Apa pun, semoga Norshahida tabah dalam menghadapi dugaan yang mendatang. Cara yang terbaik adalah dengan menghiraukan perkara perkara remeh yang dijadikan isu di laman sosial dan fokus kepada kebahagiaan hidup yang pastinya lebih penting. (rtky/s)


Julia Ziegler Dan Suami Selamat Diijabkabul

Tahniah kami ucapkan kepada pelakon Julia Ziegler kerana telah selamat bergelar isteri kepada pilihan hatinya, Johan yang juga merupakan seorang jurutera mekanikal, dalam satu majlis yang berlangsung 11 pagi tadi (1 Januari 2017).

Dalam majlis yang diadakan di kediaman keluarga Julia di Kampung Baru, pelakon wanita berkenaan telah menerima mas kahwin sebanyak RM80 daripada Johan manakala wang hantaran dirahsiakan jumlahnya. Sementara itu, majlis resepsi turut diadakan di lokasi sama.

“Alhamdulillah segala-galanya berjalan lancar. Terima kasih dan semoga fasa baharu ini akan terus memberi keindahan berpanjangan. Beliau lelaki yang satu kepala dengan saya dan antara kami pula memang cepat serasi”

“Mungkin kerana masing-masing berdarah campuran dan berfikiran terbuka, jadi senang untuk kami saling memahami. Saya percaya, beliau jodoh terbaik untuk saya dan memang membuatkan saya amat gembira saat ini. Muka kami pun hampir sama, sehinggakan ada yang menyangka beliau abang saya,” jelasnya kepada BH Online.

Semoga perjalanan rumah tangga Julia dan juga suami akan sentiasa dipermudahkan selain sentiasa dihiasi bahagia. Kami kongsikan bersama anda beberapa keping gambar sepanjang majlis berlangsung. Enjoice!


Waranti Hebat 1 to 1 Replacement Serendah RM1 Hanya Dengan Warranty Day Di Senheng!

Tiada yang lebih mengecewakan dari barangan idaman yang kita beli rosak di luar waktu waranti yang ditetapkan. Bak disangka panas sampai ke petang, hujan pula di tengahari.

Anda tidak perlu risau lagi kerana Senheng kini menawarkan program pertukaran 1:1 (1 to 1 Replacement Program) dengan hanya RM1 apabila anda berbelanja keperluan rumah anda.

Serius kami tidak tipu, memang anda hanya perlu bayar RM1 untuk menikmati pertukaran 1:1 jika barangan keperluan bersaiz kecil (small appliances) anda rosak atau berhenti berfungsi dalam masa dua tahun dari tarikh pembelian.

Anda akan menerima barangan baru sebagai ganti tanpa banyak soal. Memang menarik bukan tawaran mereka. Semua ini anda boleh nikmati melalui promosi Warranty Day yang hanya boleh anda dapatkan pada setiap 1 haribulan setiap bulan bermula 1 Disember 2016 yang lalu.

Apa yang anda perlu buat mudah sahaja, kunjungi showroom Senheng yang terdekat pada 1 haribulan dan beli small appliances dan anda akan menikmati waranti tambahan selama DUA tahun daripada Senheng.

Jika anda menambah RM1, anda layak menikmati kelebihan 1 to 1 Replacement Program yang pastinya membebaskan anda dari keluh kesah dan kerisauan jika barangan yang anda beli mula buat hal dalam masa dua tahun tersebut.

Apa contoh barangan keperluan rumah kecil (small appliances) yang kami maksudkan? Rujuk galeri dibawah untuk melihat sebahagian dari barangan yang ditawarkan Senheng.

Yang paling penting, anda haruslah menjadi salah seorang ahli PlusOne Senheng sebelum layak untuk menikmati semua tawaran hebat yang kami sebut di atas.

Jom ramai ramai kita ke Senheng pada 1 haribulan ini untuk bawa pulang keperluan rumah idaman tanpa perlu risau waranti yang berbelit, hanya RM1 untuk tukar ganti barangan rosak anda kepada yang baru. Apa pun, ia tertakluk pada terma dan syarat. Jumpa anda di sana!


Tan Sri SM Salim Meninggal Dunia

Berita Harian hari ini melaporkan Tan Sri SM Salim, 88 telah meninggal dunia di rumah anaknya di Ukay Perdana, di Hulu Klang, pada jam 5.44 petang tadi akibat sakit tua.

Anak sulungnya, Siti Noraishah, 60, mengesahkan bapanya menghembuskan nafas terakhir di sisi anak-anak dan cucu.


"Kami Sudah Putus, Muktamad"

Biarpun ramai yang menganggap hubungan cinta diantara Nelydia Senrose dan Qi Razali sudah berakhir namun masih tiada kata putus yang diucapkan oleh empunya badan. Dikala ramai yang seakan sudah melupakan kontroversi ini tetapi ada desas-desus mengatakan pasangan ini kembali bercinta. Bagaimanapun, Nelydia menafikannya dan tegas mengatakan hubungan itu telah putus.

“Kami sudah putus! Muktamad. Tidak perlu lagi mencanang cerita yang tidak benar. Sejujurnya, antara kami sudah tiada apa-apa. Walaupun hubungan kami masih baik tapi itu hanyalah sebagai teman semata-mata. Apa yang pasti, saya dan si dia sudah tiada apa-apa. Kami putus tahun ini”

“Saya belajar daripada pengalaman untuk tidak lagi mencanang kisah cinta. Saya lebih suka mendiamkan diri. Jadi mungkin bila tiada kata putus daripada kami berdua, orang mula mencetuskan spekulasi. Jadi saya tiada masa fikir fasal cinta,” katanya kepada Utusan Online.

Sementara itu, Nelydia sebelum ini pernah menyatakan bahawa dirinya tidak pernah serik untuk bercinta walaupun hubungan terdahulu terkandas di tengah jalan. Mengakui kadang-kala dirinya sunyi kerana tidak berteman, namun Nelydia percaya dengan ujian yang diberikanNya dan pengalaman lalu sedikit sebanyak menjadikan dirinya matang. (rkty/w)


Isteri Kedua Adi Putra Perjelas Situasi Sebenar Rumah Tangga

Mengakui terkejut dengan tindakan isteri mudanya itu, Adi Putra menjelaskan perkara tersebut kepada Kosmo! Online sebagai suatu tindakan yang membelakangi dirinya lebih lebih lagi perkara tersebut adalah di luar pengetahuannya.

Bagaimanapun melalui BH Online, kenyataan isteri keduanya itu, Norshahida Zolkifly itu adalah lebih kepada menerangkan situasi sebenar berkaitan rumah tangga mereka dan juga hubungannya bersama isteri pertama malah dia juga mendakwa terserempak dengan wartawan.

“Saya tidak pernah membuka mulut berhubung perkahwinan kami selepas berkahwin. Saya faham sangat, suami tidak selesa berkongsi kisah peribadi untuk tatapan umum. “Bagaimanapun, lebih lama kami mendiamkan diri, terlalu banyak spekulasi yang timbul sejak kami berkahwin”

“Mungkin langkah ini agak berat tetapi apabila terserempak dengan wartawan hari ini, saya tidak boleh melarikan diri. Saya harus mempertahankan rumah tangga saya yang diperkatakan ramai,” jelasnya.

Tambah Norshahida lagi, selepas beberapa bulan berkahwin, Adi mengambil langkah mempertemukan dia bersama isteri pertama dan mereka juga kerap bertemu dan selalu berhubung untuk bertanya khabar.

“Saya menepis tanggapan sesetengah pihak hubungan kami keruh. Apabila suami berada bersama Aida, saya tidak akan mengganggunya, begitu juga Aida”

“Bagaimanapun, saya tidak menafikan ada sesetengah pihak seperti mahu melaga-lagakan kami. Saya sebagai isteri muda seharusnya lebih banyak beralah serta menjaga hati suami dan Aida,” katanya. Apa pun, semoga kebahagiaan keluarga ini akan terus berkekalan. (rtky/s)


Donna Muslim Gelar Rita Rudani 'Mak Janda' Dikecam

Akibat memanggil Rita Rudaini dengan gelaran Mak Janda di akaun Instagramnya, Donna Muslim dikecam hebat oleh peminat Rita yang merasakan gelaran itu tidak sepatutnya diperkatakan secara umum. Kesal dengan tindakannya itu yang akhirnya mengundang kemarahan peminat Rita, Donna memohon maaf kepada rakan baiknya itu serta memberikan penjelasan mengenainya.

“Sejujurnya saya tak berniat nak menghina atau memperkecilkan status Rita. Tujuan saya membalas komen salah seorang kenalan wanita di laman Instagram itu adalah untuk membaiki soalan yang ditujukan kepada saya. Selepas perkara ini kecoh, Rita ada menghantar paparan skrin komen saya. Saya memberi penjelasan. Saya pun meminta maaf”

“Bukan apa, saya tahu perkara sebegini boleh merosakkan persahabatan kami. Cuma apa yang ingin saya katakan adalah kalau boleh peminat pun janganlah bersikap lebih-lebih. Dalam hal ini, saya akui memang salah saya. Pada masa sama saya ralat apabila menggunakan perkataan itu bagi tujuan membalas komen,” katanya kepada Harian Metro mengenai perkara itu.

Turut menyedari apa yang terjadi, Rita ketika ditanya, beliau hanya menyedari posting terbabit apabila salah seorang daripada peminatnya menghantar paparan skrin komen terbabit. Bagi Rita, walau umum sedia maklum tentang dirinya yang berstatus ibu tunggal namun sebagai kawan Donna tidak sepatutnya menggunakan label berkenaan di laman sosial. (rkty/w)


Sam, Syatilia Jangka Timang Bayi Lelaki

Menjangkau usia kandungan lima bulan, Syatilla Melvin mengakui dirinya tidak mengalami masalah semasa proses kehamilan mahupun mengidam sesuatu yang bukan-bukan. Malah pada ketika ini juga katanya, melihatkan dirinya bayi yang bakal dilahirkan berkemungkinan bayi lelaki.

“Alhamdulillah, ketika ini, semuanya lancar. Tidak ada apa-apa yang teruk ketika hamil. Saya tak teringin atau mengidam makanan yang bukan- bukan. Saya tak menyusahkan suami untuk dapatkan itu dan ini, mengidam benda yang pelik”

“Cuma berat badan saya paling ketara naik. Sebelum ini, memang susah nak naik. Dulu nak cecah 50 kilogram pun ambil masa. Sekarang, berat badan saya sudah naik jadi 59 kilogram,” katanya kepada Berita Harian Online mengenai perkara itu.

Dalam pada itu, Syatillah turut memaklumkan biarpun dirinya kini berbadan dua namun rutin hariannya tidak banyak berubah tetapi kerana usia kehamilan sudah memasuki lima bulan, Syatilla memperbanyakkan rehat serta tidak melakukan kerja-kerja berat. Buat Syatillah, semoga diberikan kesihatan yang baik sepanjang kehamilan dan diharap semuanya berjalan lancar. (rkty/w)


18,000 Usahawan Kini Berjaya Dengan Skim Pembiayaan Mikro Ini!

Agak-agak, ini tahun ke berapa anda sudah menjalankan perniagaan? Pastinya setiap tahun kita mengimpikan perniagaan akan terus berkembang dan mampu menembusi pasaran yang lebih luas, bukan? Sedar dengan keperluan anda tersebut, kini Bank Simpanan Nasional (BSN) hadir dengan Skim Pembiayaan Mikro.

Malah BSN juga telah diberikan mandat oleh Majlis Pembangunan Perusahaan Kecil dan Sederhana (PKS) Kebangsaan pada tahun 2006 untuk menyalurkan kemudahan pembiayaan mikro kepada perusahaan/usahawan mikro.

Selain itu, Skim Pembiayaan Mikro ini turut menyokong dan membantu usahawan atau perusahaan mikro untuk mendapatkan akses kewangan supaya usahawan dapat:

1. Mengembangkan perniagaan mereka ke tahap yang lebih tinggi
2. Membantu menjadikan perniagaan mereka lebih mantap dan mampan
3. Meningkatkan keupayaan domestik kepada keupayaan mengeksport
4. Melakukan penjenamaan untuk memastikan kehadiran produk & perniagaan di pasaran

Terdapat 2 produk utama di bawah Skim Pembiayaan Mikro BSN iaitu BSN Micro dan BSN micro/i, yang mana BSN Micro merupakan produk pembiayaan konvensional manakala BSN micro/i adalah produk pembiayaan yang patuh Syariah. Berikut adalah kriteria am produk Skim Pembiayaan Mikro:

Saiz pembiayaan : RM5,000 hingga RM50,000
Tempoh pembiayaan : 1 hingga 5 tahun

Antara sektor perniagaan yang dibiayai ialah – pembuatan, peruncitan, pemborongan dan juga perkhidmatan bagi membantu perusahaan ini melalui modal pusingan atau pembelian aset.

Jika perniagaan anda telah beroperasi sekurang-kurangnya selama 2 tahun dan diusahakan sendiri oleh pemilik, anda bolehlah merujuk di  www.bsnmicro.com.

Antara bukti kesungguhan BSN dalam melahirkan lebih ramai usahawan berjaya, penganjuran sesi khidmat nasihat, bengkel atau kursus latihan bimbingan usahawan khusus buat pelanggan pembiayaan mikro turut diadakan. Objektifnya cuma satu – agar perniagaan anda mampu untuk terus berkembang dan memberikan pulangan yang sewajarnya.

Sehingga Februari 2016, Skim Pembiayaan Mikro BSN ini telah berjaya membantu lebih daripada 50,000 pelanggan seluruh Malaysia dengan jumlah pembiayaan keseluruhan mencecah lebih daripada RM1 billion.

Malah setelah hampir sepuluh tahun Skim Pembiayaan Mikro BSN berjalan, BSN telah berjaya melahirkan 18,000 usahawan mikro yang kini telah berjaya mengembangkan perniagaan mereka kepada satu tahap yang lebih tinggi.


Yatt Hamzah, Suami Timang Cahaya Mata Perempuan

Tahniah diucapkan kepada Yatt Hamzah dan suami yang telah selamat menimang cahaya mata perempuan pada pagi tadi. Bayi comel perempuan seberat kira-kira 3 kilogram itu telah selamat dilahirkan di Pusat Perubatan Naluri, Wangsa Maju pada jam 9.14 pagi tadi.

“Jika diikutkan, sejak dua hari lalu Yatt sudah rasa seperti mahu bersalin. Hanya kira-kira jam 4 pagi tadi baru air ketuban pecah. Isteri saya dimasukkan hospital semalam. Alhamdulillah, semuanya berjalan lancar dan saya sendiri menyaksikan perjuangan isteri melahirkan bayi.

“Ia momen yang cukup indah dan berharga. Perasaan bercampur baur. Saya gembira, teruja dan bersyukur pada masa sama. Tak kira jauh atau dekat, kami amat hargai doa dan kasih sayang mereka,” katanya kepada Berita Harian Online berhubung dengan perkara itu.

Bagaimanapun, pasangan ini masih belum memutuskan nama bagi cahaya mata perempuan mereka ini. Untuk pengetahuan, bayi comel ini merupakan anak pertama hasil perkongsian hidup Yatt dan suami, Mohammad Zulfadhli yang bernikah pada Febuari lalu. Manakala anak kedua buat Yatt selepas dikurniakan seorang anak pada perkahwinan yang lalu. (rkty/w)


Adi Putra Bidas Komen Wanita Soal Zuriat

Baru-baru ini ada khabar angin mengatakan rumah tangga Adi Putra bersama isteri kedua sedang bergolak. Belum pun sempat Adi memberikan penjelasan mengenainya, seorang wanita yang dikenali sebagai Zarina Bakariah telah menyerang akaun media sosial pelakon itu dengan kata-kata hinaan kepada Adi dan kedua-dua isterinya hingga menyentuh soal zuriat.

Berang dengan sikap wanita terbabit, Adi terus membalas komen berkenaan dengan cara yang bersahaja namun ada tegasnya disebalik posting yang dimuat naik itu. Dalam masa yang sama, wanita terbabit juga menuduh Adi sebagai seorang suami yang dayus dan tidak pandai mendidik isteri-isterinya selain mempersendakan soal zuriat oleh pasangan ini.

“Lu apa hal! Takde yg tersinggung pun, cuma terfikir bila Tuhan cakap sama Lu yg Tuhan tak bagi zuriat sama Gua. Terima kasih dan Alhamdulillah kerana komen,” tulisnya menerusi akaun Instagram kepada wanita yang mengkritik isu rumah tangganya.

Apapun buat Adi sekeluarga, semoga tabah menghadapi ujian yang diberikan. Mulut orang memang tidak boleh dikawal, biarkan sahaja mereka bebicara sendirian. Soal zuriat adalah rezeki dari Tuhan, sebagai manusia siapalah kita ingin menilai dan menghukum seseorang. (rkty/w)


Ayu Raudhah Hamil Anak Ketiga

Tahniah diucapkan kepada Ayu Raudhah dan suami yang kini sedang hamil anak ketiga mereka. Menerusi akaun Instagram, Ayu telah berkongsikan berita gembira tersebut dengan memuat naik gambar beliau dan suami berserta kepsyen yang seakan memberitahu dirinya kini hamil.

Menerusi posting itu juga ramai yang mula membanjiri ruangan pelakon tersebut dengan ucapan tahniah serta gembira mendengar berita kehamilan beliau. Tidak lupa juga ada peminat yang teruja menantikan anak ketiga pasangan ini selepas Ayu hamil buat kali terakhir pada dua tahun lalu.

Apapun semoga Ayu diberikan kesihatan yang baik selama dalam proses kehamilan. Dan diharapkan juga kehamilan kali ketiga ini dapat menambahkan lagi kebahagiaan serta keceriaan rumah tangga beliau. Bak kata orang lagi ramai anak lagi meriah rumah! (rkty/w)


Hafidz Roshdi Bakal Timang Cahaya Mata

Tahniah diucapkan kepada Hafidz Roshdi yang bakal menimang cahaya mata pertama selepas isterinya, Nurul Shuhada disahkan hamil. Bagaimanapun Hafidz enggan terlalu menghebohkan berita tersebut kepada orang ramai kerana masih belum mendapat pengesahan daripada doktor.

“Ya, isteri memang sudah hamil kerana beliau sudah menunjukkan tanda-tanda seperti sedang berbadan dua seperti mual dan muntah-muntah. Cumanya pada ketika ini saya masih belum mempunyai kesempatan untuk membawa isteri saya berjumpa dengan doktor.

“Barangkali, dalam waktu terdekat saya akan membawanya untuk bertemu doktor. Keluarga saya terutama ibu bapa sudah mengesahkan bahawa dia sudah hamil apabila melihat keadaan dia sekarang,” katanya kepada portal My Artis mengenai berita kehamilan isterinya.

Sebelum ini, Hafidz menerusi laman instagramnya ada memuat naik sekeping gambar bersama bayangan bahawa isterinya kini sedang berbadan dua. Ruangan komen pelakon itu juga penuh dibanjiri dengan ucapan tahniah daripada peminat yang gembira dengan khabar angin itu. Apapun semoga isteri Hafidz diberikan kesihatan yang baik ketika hamil. (rkty/w)


Isteri Kedua Adi Putra Keguguran?

Baru sahaja mengumumkan berita kehamilan hasil perkahwinan bersama isteri kedua tempoh hari, kini tersebar pula cerita mengatakan rumah tangga Adi Putra dan isteri keduanya, Norshahida sedang berantakan. Menerusi ruangan BiPop Berita Harian, perkahwinan mereka sedang bermasalah, bagaimanapun tiada kepastian mengenai punca keretakan rumah tangga mereka.

Pada masa yang sama, apa yang mengejutkan lagi adalah isteri Adi juga dikatakan telah keguguran ketika usia kandungannya mencecah lima minggu. Malah perkara ini masih dirahsiakan oleh pihak Adi walaupun keguguran yang dialami isterinya itu sudah berlaku berberapa bulan lalu.

Buat masa ini juga Adi masih berdiam diri mengenai kontroversi yang melanda dirinya. Mungkinkah keretakan rumah tangga mereka berlaku kerana keguguran yang menimpa isterinya. Apapun jika benar semua cerita yang tersebar ini, semoga Adi dan isteri tabah menghadapi ujian yang diberikan. Dan diharap rumah tangga yang baru saja dibina itu baik-baik sahaja.

Terdahulu, Adi ada memaklumkan bahawa isterinya telah disahkan hamil. Bagaimanapun ketika ditanya usia kandungan, Adi hanya menjawab mereka masih tidak sempat membuat pemeriksaaan kerana masih baru. Pada masa yang sama, beliau juga turut meluahkan rasa teruja untuk menimang cahaya mata pertama mereka selepas bernikah pada pertengahan Jun lalu. (rkty/w)


Zulin Aziz Redha Dihina Gemuk Walau Dah Kurus

Hendak buat macam mana, jika sudah benci memang setiap apa yang dibuat pun pasti akan dikritik dan jadi bahan hinaan. Itulah apa yang terjadi kepada Zulin Aziz yang kini sudah pun turun 10 kilogram namun masih digelar gemuk oleh sesetengah pengguna laman sosial.

“Kalau saya kurus pun belum tentu mereka berhenti menghina saya. Kita bukan boleh puaskan hati semua orang dan ada sahaja yang tidak kena di mata mereka. Pada saya, mereka (netizen yang mengutuknya) ini mungkin ada banyak masa terluang untuk menghentam orang dan menjadikan perbuatan itu sebagai aktiviti pada masa lapang”

“Jadi, saya reda sahajalah. Nak cakap banyak pun tidak guna,” jelas Zulin kepada Kosmo! Online. Malah baru baru ini, gurauan sebutan akad nikah yang ditukar menjadi – angkat nikah oleh Zulin memberi peluang golongan ini mengejek fizikal pelakon ini.

Mengejek dan menghina orang lain dengan berselindung di sebalik akaun palsu laman sosial memang satu tindakan pengecut dan tidak matang. Malah Zulin sendiri tidak mahu terlalu memikirkan perkara tersebut sebaliknya kehidupan dan matlamat hidup sendiri adalah lebih penting daripada melayani perkara negatif sedemikian. (rtky/s)


Zain Saidin Mahu Usaha Keras Demi Keluarga

Tidak dapat menafikan kewujudan mulut mulut yang menyatakan bahawa kehidupannya bergantung hasil titik peluh Che Ta, Zain Saidin sebagai suami mengakui isterinya itu banyak membantu dari segi kewangan.

“Saya dengan Che Ta memang bagai langit dan bumi. Saya suaminya, tetapi dari dalam banyak hal, dia memang kelihatan lebih daripada saya. Itu adalah hal yang tak dapat saya nafikan sama sekali. Memang Che Ta banyak membantu dalam soal kewangan keluarga kami”

“Sebagai suami, saya juga ada misi untuk keluarga di mana kalau boleh, saya sendiri mahu sara isteri dan anak. Impian saya, mereka tak perlu lagi bekerja suatu hari nanti. Cuma buat masa sekarang, rezeki Che Ta tengah hebat, kenapa perlu disekat-sekat?”

“Saya sendiri sedar perlu kena berusaha lebih keras dan kalau orang masih mahu bercakap mengenai saya sekali pun, saya tak boleh buat apa, biarkanlah mereka asalkan saya tahu apa yang saya buat,” kongsi Zain kepada Utusan Online.

Semoga Zain tabah menghadapi pengguna laman sosial bermulut celupar yang tidak habis habis mempertikaikan apa yang dilakukannya kini. Apa yang penting, Zain sedar tanggungjawabnya sebagai suami dan mempunyai usaha dalam menambahbaik kehidupan ke arah yang lebih cemerlang. (rtky/s)


"Cerita Kahwin Itu Tidak Benar"

Terkejut dengan dakwaan yang tersebar mengatakan beliau dan kekasih bakal menamatkan zaman bujang tidak lama lagi, Juliana Evans menafikan khabar angin berkenaan. Jelas Juliana lagi, jika beliau ingin berkahwin dalam masa terdekat ini pasti akan memaklumkan kepada orang ramai mengenainya dan tidak perlu berselindung dengan berita tersebut.

“Saya terkejut apabila cerita ini keluar. Sejujurnya, saya tidak ada membuat sebarang persiapan perkahwinan bahkan tentang kain pasang itu juga adalah tidak benar sebab saya tidak ada memilih apa-apa kain untuk majlis perkahwinan”

“Semua cerita tersebut tidak benar. Saya sendiri tidak tahu dari mana datangnya cerita tersebut. Sudah tentu saya ingin mengikat tali pertunangan dulu dengan pasangan,” jelasnya kepada Projek MMO mengenai berita perkahwinan yang tersebar.

Terdahulu, Juliana dikhabarkan bakal menikahi seorang kerabat diraja Selangor yang dikenali sebagai Tengku A. Malah beliau juga dikatakan tidak ingin mengikat tali pertunangan dan terus bernikah. Laporan itu juga mengatakan pasangan ini telah pun mengedar kain pasang untuk kedua-dua keluarga lelaki dan perempuan bagi tujuan majlis perkahwinan. (rkty/w)


Anis Al-Idrus Serah Jodoh Pada Takdir

Masih menanti ruang kosong di hati diisi, pelakon Anis Al Idrus menyatakan bahawa kali ini dia mahukan bakal suami yang bukan saja stabil dari kewangan malah turut stabil daripada pemikiran.

“Saya masih solo dan sibuk bekerja. Tidak sempat lagi mengenali sesiapa. Kalau ada yang hendak berkenalan, dipersilakan tetapi pastikan calon yang betul. Saya mencari lelaki yang waras, matang dan tidak gilakan harta tetapi mencari harta dengan usaha sendiri”

“Memandangkan umur saya sudah 28 tahun, saya mencari seseorang yang stabil dari segala segi. Stabil dari segi otaknya dan kewangannya. Matang dalam segala hal maknanya benda yang negatif boleh bertukar kepada positif. Itu yang saya hendak cari,” kongsinya kepada Malay Mail Online.

Bagaimanapun, kenyataan yang dikeluarkannya itu bukanlah dibuat berdasarkan pengalaman bercinta dengan bekas teman lelakinya, Raja Afiq mahupun Sharnaaz Ahmad sebelum ini. Malah dia juga turut menyerahkan soal jodoh kepada Tuhan. (rtky/s)


Norman Hakim Hargai Pengorbanan Abby Abadi Dan Memey Suhaiza

Tersentuh hati mengenangkan kembali pengorbanan Memey Suhaiza dan juga Abby Abadi yang memberi kesan kepada perjalanan hidupnya, pelakon Norman Hakim berkongsi perasaan terharunya itu di laman Instagram. Malah ucapannya itu turut menyentuh hati peminat yang mengikutinya di laman sosial tersebut.

“Saya nak ucap terima kasih kepada bidadari-bidadari kepada anak anak saya ni. Bila saya ada kesempatan (tengah relax kat Kuantan ni) utk renung sejenak perjalanan hidup saya, saya sedar tanpa korang saya takkan mampu untuk urus hidup terutama nak membesar, bagi perhatian, kasih sayang & bagi segalanya yg terbaik pada amanah Allah ni”

“Ye saya ada Allah yg saya selalu bergantung harap siang & malam untuk bantu saya. Tapi saya takkan mampu buat semuanya tanpa korang. Ini susun atur Allah. Korang memang hebat & sangat dahsyat dalam urusan anak anak,” kongsinya di Instagram.

Selain itu, Norman juga mengakui bukan mudah untuk menguruskan keluarga tersebut yang dianggap sebagai kerajaan kecil namun dengan sokongan dan juga niat yang betul, urusan mereka banyak dipermundahkan.

“Saya harap biar saya pergi dulu kat dunia ni (bila dah cukup segala peninggalan) sebab kalau korang pergi dulu, masak saya nak urus segalanya sensorang. Ini bukan cerita sedih, tapi kenyataan yang bakal semua orang lalui,” jelas Norman lagi. (rtky/s)


Siti Nurhaliza Dedah Rahsia Sentiasa Cantik

Bermula sejak dari zaman remaja lagi Datuk Siti Nurhaliza telah menjadi idola jutaan peminatnya di seluruh Malaysia. Malah tidak dapat dinafikan aura penyanyi wanita ini bagaikan tidak pernah malap dan sentiasa malar di hati peminat.

Namun anda sedar tak baru baru ini Siti Nurhaliza banyak ambil gambar selfie’kan? Ha, dulu dulu jarang dia nak selfie. Kaji punya kaji, selidik punya selidik, rupa rupanya inilah rahsia Siti Nurhaliza sentiasa kelihatan cantik – telefon pintar vivo V5.

Jujurnya kami pun terkejut tau tengok kualiti gambar yang diambil menggunakan vivo V5 dan yang paling menarik sekali adalah kamera hadapan telefon ini iaitu 20 megapiksel! Malah ia juga dilengkapi dengan softlight yang membantu gambar anda kelihatan lebih menarik.

Nah, kami belanja beberapa keping gambar selfie Siti menggunakan telefon pintar yang dengan kamera hadapan 20 megapiksel!

Cantik’kan gambar gambar selfie Siti Nurhaliza dengan menggunakan vivo V5? Boleh nampak hasil yang sangat berbeza dengan telefon pintar lain yang tidak memberikan kesan penggambaran terbaik untuk kamera hadapan.

Bukan itu saja, vivo V5 yang mempunyai skrin bersaiz 5.5 inci ini juga hadir dengan paparan HD (1280×720 pixel). Malah dengan pengimbas cap jari yang pantas serta cip MediaTek MT6750, ia pastinya memberi anda lebih kuasa dalam penggunaan seharian.

Bagi anda yang belum tahu mengenai vivo V5, telefon pintar ini memang berkuasa tinggi. RAM 4GB, bateri pula berkapasiti 3000 mAh serta datang dalam 2 pilihan warna.

Bagi anda yang ingin mengetahui lebih lanjut mengenai vivo V5 yang super awesome ini, bolehlah pergi ke laman web mereka di www.vivo.my dan juga Facebook vivo Malaysia.


Juliana Evans Bakal Nikah Tahun Depan

Tidak seperti selebriti lain, kisah percintaan diantara Juliana Evans dan kerabat diraja yang dikenali sebagai Tengku A tidak heboh diperkatakan orang ramai. Pun begitu, menerusi ruangan gosip Miss K, pasangan ini dikatakan bakal menamatkan zaman bujang mereka tidak lama lagi. Malah persiapan juga kini sedang rancak dilakukan kedua belah pihak.

“Miss K dapat tahu artis jelita berwajah kacukan itu sekarang ini sedang sibuk membuat persiapan perkahwinan dengan kerabat di raja Selangor itu. Khabarnya, kain pasang sudah siap diedarkan. Baik di pihak perempuan mahupun kaum kerabat terdekat pihak lelaki”

“Tambah sumber Miss K itu lagi, Juliana atau mesra dengan panggil Ju itu akan terus melangsungkan perkahwinan dengan Tengku A dan tidak ada majlis pertunangan,” tulisnya menerusi ruangan Miss K di portal Astro Gempak mengenai perkara tersebut.

Bagaimanapun, butiran lanjut mengenai majlis bersejarah pasangan ini tidak dapat dipastikan. Masih tiada tarikh tetap mahupun tempat di mana majlis perkahwinan mereka bakal diadakan. Apapun, tahniah diucapkan kepada Jue dan pasangan jika benar berita yang tersebar ini. Semoga segala perancangan serta persiapan yang dijalankan berjalan dengan lancar. (rkty/w)


Berkepit Dengan Isteri, Amar Baharin Bukan Kuat Cemburu

Sering mengekori isteri ke acara hiburan bukan bermakna Amar Baharin seorang suami yang kuat cemburu. Namun bagi Amyra Rosli, beliau tidak kisah jika ramai yang menganggap suaminya begitu kerana Amar sememangnya seorang suami yang sentiasa menyokongnya.

“Saya tidak peduli jika ada pihak menuduh Amar kuat cemburu. Lagipun dia bukan setiap masa bersama saya. Jika ada kelapangan Amar memang akan ke mana-mana bersama saya. Begitu juga saya yang akan ikut Amar menghadiri mana-mana majlis jika ada masa terluang”

“Saya anggap tindakan Amar sebagai suami yang menyokong isteri dan sentiasa bersama isteri dalam apa juga keadaan. Saya akui Amar seorang yang sangat supportive dan saya selesa jika dia menemani saya walau dalam masa sama ibu turut menemani saya,” katanya kepada Harian Metro.

Bercakap pula mengenai perancangan kerjayanya, Amyra tidak berharap untuk bergandingan dengan suaminya dalam lakonan walaupun ramai yang ingin melihat mereka bersama. Selain ingin mengelak dituduh suka berkepit dengan suami, Amyra juga bimbang peminat akan bosan.

Walau apapun, bukankah lebih baik jika suami mengikut isteri ke mana sahaja. Selain dapat menjaga keselamatan Amyra, peluang itu juga membolehkan mereka meluangkan lebih masa bersama. Pada masa yang sama, boleh mengelakkan sebarang fitnah yang tidak patut. (rkty/w)


"Jaga Air Sendiri Yang Tak Berapa Subur Itu"

Berang dikritik selebriti terkenal kerana tampil berkain tuala di hadapan bangunan pentadbiran Selangor baru-baru ini, Datuk Jamal Yunos menyindir Datuk Siti Nurhaliza kurang subur kerana masih tidak mempunyai cahaya mata. Sindiran itu dibuat selepas Siti memuat naik gambar beliau dan mengkritik tindakannya bertuala tanda protes terhadap masalah bekalan air.

“Pesanan saya kepada Siti. Jaga air sendiri yang tidak berapa subur itu, atau cari air lain”

Menyedari komen pedas yang diberikan oleh Jamal, tanpa cepat melatah Siti dengan bersahaja menjawab, komen yang diberikan Jamal tidak mengunakan otak yang diberikan Tuhan. Menurutnya lagi, perkara itu sedikit pun tidak memberi kesan terhadapnya.

“Takpe dik, biarkan mereka. Kata-kata orang macam ini tak memberi kesan pada saya sebab saya tahu mereka cakap tak guna otak yang Allah kurniakan,” tulisnya di laman Twitter.

Sebelum ini, Siti telah memuat naik gambar Jamal yang bertuala sambil membawa peralatan mandi lain dan mengkritik tindakannya yang memprotes susulan masalah air di negeri ini. Ruangan komen penyanyi itu juga turut dipenuhi komen peminat yang menyokong kenyataan itu. (rkty/w)


Isteri Hafidz Roshdi Sedang Hamil?

Walaupun masih berada dalam fasa bulan madu selepas berkahwin kira-kira lapan bulan lalu, Hafidz Roshdi kini dikatakan bakal menimang bayi pertama mereka tidak lama lagi. Menerusi gambar dimuat naik di Instagram, Hafidz seolah memberi bayangan bahawa isterinya kini hamil.

“Belum lagi check namun isteri ada juga dalam dua ke tiga hari ini muntah-muntah. InsyaAllah doakan yang baik-baik ya,” katanya kepada Media Hiburan mengenai berita kehamilan isterinya.

Walupun masih belum mendapat kepastian, ramai membanjiri ruangan komen pelakon itu dengan doa supaya pasangan ini cepat menimang cahaya mata. Sebelum ini, Hafidz pernah menyatakan hasratnya kepada umum untuk mempunyai empat orang cahaya mata jika diberikan rezeki.

Apapun, jika sudah membuat pemeriksaan cepat-cepatlah berkongsikan berita gembira tersebut. Pasti ramai yang tidak sabar melihat Hafidz dan isteri menimang cahaya mata pertama mereka. (rkty/w)


Faye Kusairi, Azmi Hatta Belum Bincang Tarikh Sesuai Kahwin

Hebahan khabar angin yang menyatakan bahawa pelakon Faye Kusairi dan juga bakal suami, Azmi Hatta sebelum ini bagaimanapun mendapat jawapan berbeza dari empunya badan. Menurut Faye, sehingga kini dia masih lagi mencari tarikh yang sesuai.

“Belum ada sebarang tarikh ditetapkan kerana keluarga kedua belah pihak belum berjumpa. Namun, saya dan Azmi ada bercakap mengenai perkara ini. Disebabkan kekangan kerja dan masa menyukarkan kami mencari tarikh yang sesuai,” kongsinya kepada Harian Metro.

Sementara itu, keluarga kedua dua belah pihak juga belum berjumpa dan jika ada kelapangan, mungkin perbincangan akan dilakukan pada bulah Januari. Faye sebelum ini turut menepis khabar angin bahawa cintanya bersama Azmi Hatta sudah berakhir.

Selain itu, bekas isteri Azmi yang juga penyanyi Elly Mazlein memuat naik status di Instagram memaklumkan Azmi bakal berkahwin pada Februari depan dan pastinya perkara itu mendapat pelbagai reaksi daripada peminat Elly sendiri. (rtky/s)


"Tidak Kisah Orang Anggap Tumpang Populariti Isteri"

Tidak meraih populariti sama seperti isterinya, ramai yang menganggap Ungku Hariz seolah menumpang populariti Jihan Muse yang kelihatan lebih menonjol di dalam dunia seni. Menyedari hakikat itu, Ungku Hariz bagaimanapun tidak kisah dengan anggapan orang ramai terhadapnya.

“Saya menganggap ini semua adalah rezeki Allah, cuma rezeki Jihan orang terus nampak. Saya ini lebih kurang menumpang populariti Jihan serta orang pun memikirkan begitu juga. Saya tak kisah andai itu yang mereka fikirkan. Saya tahu keadaan saya di dalam industri macam mana, penglibatan saya pun adalah untuk menunjukkan bakat lakonan saya”

“Begitu juga dengan Jihan, Allah berikan rezeki dengan jalan yang lebih mudah. Jadi mungkin senang untuk saya katakan, orang melihat saya bergantung hidup dengan Jihan dan usaha kena berganda. Pun begitu, buat masa ini Jihan tak pernah lagi bagi job dekat saya. Kami masing-masing berusaha mencari rezeki,” katanya kepada Media Hiburan.

Untuk pengetahuan, Ungku Hariz dan Jihan telah berkahwin pada pengujung bulan Mac lalu. Selain Jihan yang giat mengacara program serta berlakon, suaminya juga turut membintangi beberapa buah filem dan drama seperti 7 Hari Mencintaimu yang sedang rancak ditayangkan kini. (rkty/w)


"Saya Enggan Panjangkan Isu Ini"

Ketika ini mungkin ramai yang mengecam tindakan Fattah Amin yang dilihat menduakan Neelofa seperti yang dilaporkan oleh media. Tidak menafikan mahupun mengiyakan kontroversi yang melanda dirinya, Fattah tidak memberikan penjelasan lanjut mengenainya dan hanya menganggap dirinya sedang diuji dengan ujian yang hebat di saat namanya kini sedang melonjak naik.

“Salam semua. Di kesempatan ini saya nak ucapkan ribuan terima kasih atas sokongan yang terus menerus daripada semua pihak media. Berkenaan permintaan komen balas ke atas kenyataan Neelofa, sejujurnya saya tidak mahu membuat kenyataan untuk memanjangkan lagi isu ini. Setiap selebriti yang melalui fasa peningkatan akan sentiasa diuji”

“Setiap orang akan melalui ujian yang berbeza dan waktu ini adalah waktu saya diuji. Apa pun saya percaya untuk menjadi orang yang hebat dugaannya pasti hebat. Saya memohon semua peminat terus mendoakan saya terus kuat untuk melalui proses ini,” katanya kepada portal Astro Gempak berhubung dengan keretakan hubungan cintanya.

Pada masa yang sama, Fattah turut berterima kasih kepada peminatnya yang masih menyokong kerjayanya dikala namanya tidak habis dihimpit dengan kontroversi cinta separuh jalan. Sebelum ini, Neelofa mendakwa pasangannya di dalam drama Suri Hati Mr Pilot telah kantoi mempunyai hubungan cinta bersama wanita berdarah kacukan. (rkty/w)


"Pendek Kata Dia Kantoi, Mujur Saya Cepat Move On"

Walaupun terdahulu memilih untuk enggan memberikan penjelasan lanjut mengenai keretakan ‘hubungan’ mereka, namun dalam sebuah laporan lain Neelofa mengakui bahawa Fattah Amin sebenarnya telah kantoi mempunyai hubungan cinta dengan perempuan lain. Oleh kerana cinta baru saja berputik, Neelofa menjelaskan bahawa dirinya tidak terlalu kecewa dengan kejadian itu.

“Saya pun baru menyedari dan mengetahui tentang perkara ini. Apa yang saya boleh katakan, cara saya mengetahui hal itu adalah tak bagus. Pendek kata kantoi, tetapi saya tak nak berkongsi keadaan itu. Mujur saya jenis yang cepat move on dan tidak sesekali berasa kecewa. Saya beranggapan ada hikmah di sebalik semua itu”

“Saya tak nafikan perkara itu, cuma buat masa sekarang tak adil sekiranya saya memberikan kenyataan tanpa kehadiran Fattah. Bukan apa, saya tak mahu kenyataan ini nanti melukakan hati pihak lain. Saya sendiri fobia dalam memberikan kenyataan. Dalam perkara ini saya tahu Fattah ada jawapannya,” jelasnya kepada Harian Metro.

Sebelum ini, nama Tania Hudson telah dikaitkan dalam keretakan hubungan cinta antara Neelofa dan Fattah selepas bayangan seorang pelakon berdarah kacukan diberikan oleh Neelofa. Bagaimanapun, Tania menafikan perkara berkenaan dan menjelaskan bahawa hubungan itu sekadar kawan selain sudah tidak berhubung sejak bergandingan dalam drama terdahulu.

Biapun sebelum ini Neelofa dan Fattah tidak pernah menyatakan secara jelas hubungan yang terjalin diantara mereka namun kontroversi ini seakan menjawab persoalan semua orang yang memang ingin melihat mereka bersama. Apapun, buat masa ini Fattah masih belum memberikan komen berhubung perkara ini. Sama-samalah nantikan penjelasan beliau nanti. (rkty/w)


Mawar Rashid Kini Solo, Fokus Kerjaya Dan Perniagaan

Pernah menjalin cinta bersama kekasih hati selama empat tahun, namun akhirnya terputus di tengah jalan, kini pelakon Mawar Rashid lebih selesa solo selain turut memberikannya lebih ruang bersama keluarga dan rakan.

“Alhamdulillah, saya semakin selesa bersendirian kerana mempunyai kebebasan untuk bekerja keras sebagai anak seni. Saya mempunyai lebih banyak waktu untuk diluangkan bersama keluarga tercinta dan rakan-rakan berbanding dulu”

“Tipu jika saya katakan tidak terkenang bekas kekasih kerana banyak memori yang kami lalui bersama, namun pengalaman lalu mematangkan saya. Ruang bersendirian ini juga saya jadikan untuk memperbaiki diri supaya menjadi insan yang lebih baik,” jelasnya kepada BH Online.

Sementara itu, Mawar juga kini mampu memberi sepenuh fokusnya terhadap kerjaya selain turut memulakan perniagaan sebagai persediaan di masa hadapan. Bagi anda yang masih tertanya tanya siapakah gerangan si Mawar ini, pelakon baru ini dulu pernah memeriakan industri seni tanah air dengan isu GST. (rtky/s)


"Saya Bukan Orang Ketiga Antara Neelofa, Fattah Amin"

Hari ini dunia hiburan kecoh sebentar dengan berita keretakan hubungan cinta di antara Neelofa dan Fattah Amin yang didakwa disebabkan munculnya orang ketiga. Walaupun masih ramai yang tidak mengetahui status hubungan mereka berdua, nama Tania Hudson yang juga adik kepada pelakon Natasha Hudson telah dikaitkan menjadi dalang keretakan hubungan terbabit.

“Saya terkejut apabila hari ini ramai yang mula bertanya tentang hubungan saya dan Fattah Amin. Saya dengan dia hanya rakan biasa sahaja dan kami pernah bergandingan di dalam sebuah filem dua bulan lalu. Selepas itu kami tiada berhubung antara satu sama lain apatah lagi berjumpa”

“Saya tiada hubungan istimewa dengan Fattah, ketika menjalani penggambaran filem itu, saya tidak terlalu rapat dengannya. Kami ada keluar lepak sama-sama tetapi ketika penggambaran sahaja. Selepas itu kami buat hal masing-masing,” jelasnya kepada m Star Online.

Terkejut dengan tuduhan yang dilemparkan, Tania menjelaskan bahawa dirinya sudah mengenali jejaka itu sebelum beliau membintangi drama Suri Hati Mr Pilot lagi. Menegaskan kejadian ini hanya salah faham, Tania bagaimanapun tidak berasa bersalah dengan dakwaan yang dilemparkan kerana menganggap dirinya tidak melakukan sebarang kesalahan terhadap pasangan itu.

Terdahulu, Neelofa mendedahkan bahawa terdapat pihak ketiga di dalam hubungannya bersama Fattah. Hanya memberi bayangan gadis terbabit merupakan seorang kacukan, Neelofa enggan mengulas lanjut mengenai perkara tersebut. Agak rumit kronologi hubungan mereka ini, namun apapun diharap semuanya dapat diselesaikan dengan cara yang baik. (rkty/w)


Fattah Amin Kini Ada Kekasih Berdarah Kacukan?

Nampaknya fantasi peminat Neelofa dan juga Fattah Amin akan berkubur setelah Neelofa menjelaskan bahawa pelakon yang pernah berganding dengannya itu mempunyai hubungan cinta dengan wanita lain – kacukan pula khabarnya.

“Tidak adil kalau saya ulas perkara ini tanpa Fattah atau orang ketiga itu di sini dan tidak mahu ia akan jadi salah faham dan memburukkan lagi keadaan. Saya baru tahu cerita ini cuma saya kesal cara saya mengetahui berita dakwaan ini dengan cara yang tidak elok”

“Kami mulai rapat sejak berlakon bersama dan selesa berkawan dengan dia sepanjang kami berlakon bersama. Peminat pula suka dan mahukan saya dan Fattah betul-betul mempunyai hubungan istimewa. Ia bukan sesuatu yang mudah kerana saya perlu memikirkan banyak pihak jika ingin memberi kenyataan tentang hubungan kami”

“Bagaimanapun apa yang saya boleh katakan hubungan kami sekarang ialah complicated (rumit),” jelas Neelofa mStar Online. Namun mungkin juga apa yang berlaku ketika ini hanya sekadar jalan keluar bagi meredakan kegilaan demam terhadap pasangan ini. Lagipun, anda semua suka drama, bukan? (rtky/s)


Tonton Aksi Matt Damon Lawan Serangan Raksasa Di Tembok Besar China

Kali pertama menonton trailer penuh The Great Wall ini kami pun merasa hairan kenapalah Matt Damon membawa watak utama dalam filem sejarah fiksyen China ini sedangkan masih ramai pelakon dari China yang layak untuk menjadi hero.

Namun selepas mendengar penjelasan Matt Damon sendiri tentang kehadiran beliau dalam filem The Great Wall ini, kami menjadi lebuh teruja untuk menanti tayangan filem ini di pawagam berdekatan kami pada 29 Disember kelak.

Matt Damon menjelaskan ada 3 orang mat saleh sebenarnya dalam filem ini yang datang ke negara China untuk membawa pulang satu teknologi senjata yang mampu memberikan kelebihan kepada negara Barat. Namun dalam misi tersebut, mereka ditemukan dengan persiapan tentera China untuk melawan serangan raksasa yang hadir setiap 60 tahun.

Datang pada masa yang tepat, Matt Damon dan rakan rakan membuktikan mereka berguna kepada kerajaan China bertempur dengan serangan raksasa yang menjadi ketakutan segenap rakyat di negara tersebut.

Dalam masa yang sama, menerusi filem ini kita akan dapat belajar sejarah alternatif yang mana Tembok Besar China selama ini dibina untuk mengekang serangan raksasa dari membunuh rakyat China dan menjadi lauk mereka.

Kalau Matt Damon dan raksasa dalam filem ini tidak cukup kuat untuk buat anda teruja untuk ke panggung wayang, perlu diingat yang filem ini diarahkan oleh Zhang Yimou yang sebelum ini terlibat dalam Hero dan House Of Flying Daggers.

Filem The Great Wall yang turut dibintangi oleh Jing Tian, Pedro Pascal, Willem Dafoe, Andy Lau dan juga bekas ahli kumpulan k-pop popular EXO, Lu Han ini akan ke pawagam seluruh negara pada 29 Disember 2016. Jom!


Bengang Dikatakan Bodoh, Zulin Aziz Bakal Tutup Akaun Twitter

Hanya kerana dianggap salah mengeja pada satu perkataan, Zulin Aziz dikecam hebat oleh peminat yang menuduh beliau sebagai seorang yang bodoh kerana tidak tahu mengeja. Berang dengan pelbagai tuduhan yang dilemparkan termasuk menghina fizikal badannya yang gempal, Zulin telah mengamuk di laman sosial membidas kritikan peminat terhadapnya.

“Aku sebut ANGKAT walaupun hakikatnya AKAD dan aku tulis ikut ejaan apa aku cakap. Apa isunya, Kau ingat aku tak pergi sekolah ke tak tahu akad tu ape? Suka hati nak kata aku bodoh. Tag aku bertubi-tubi kata aku bodoh. Aku bergurau, dah kenapa jadikan isu itu serius. Aku tak faham orang kita ni, kalau salah laju saja nak menghentam”

“Aku tak marah pada mulanya, tapi sampai cakap aku perempuan gemuk, hodoh dah la bodoh mak bapak tak hantar sekolah, itu dah melampau. Aku masih boleh bergurau berkenaan isu ni, aku biar je tapi ni sampai tak reti nak respek orang. Bila aku cakap orang utara memang slang bunyi dia ANGKAT,” tulisnya di dalam akaun Facebook beliau semalam.

Bukan itu sahaja, Zulin juga dikatakan bakal memadamkan akaun Twitternya dalam masa yang terdekat ini kerana terlalu bengang. Terdahulu, Zulin yang terkenal dengan lawak jenakanya yang bersahaja telah memuat naik status mengenai akad nikah. Namun, Zulin dilihat salah mengeja perkataan akad. Apapun, kepada Zulin bersabar sahajalah dengan perkara remeh begini. (rkty/w)


Harith Iskander Menghadap Sultan Johor

Sultan Johor, Sultan Ibrahim Iskandar menerima menghadap Harith Iskander pada Isnin lalu setelah pelawak, pelakon dan pengacara itu berjaya merangkul kejuaraan dalam pertandingan Funniest Person In The World pada 8 Disember lalu.

“Tuanku dan TMJ meluangkan masa untuk berbual dengan kami dan turut berkenan menjemput kami duduk makan bersama. Sebagai Anak Johor, semestinya detik ini merupakan paling membanggakan dalam hidup saya setakat ini. Daulat Tuanku,” kata Harith di Instagram.

Melalui kenyataan dalam laman Facebook rasmi Sultan Ibrahim, Harith yang ditemani isterinya, Dr Jezamine Lim, tiba di Istana Pasir Pelangi, di sini, tengah hari Isnin untuk menghadap Sultan Johor dan Tengku Mahkota Johor (TMJ), Tunku Ismail Sultan Ibrahim.

Harith juga turut membawa trofi kemenangan beliau dan mengambil peluang bergambar bersama Sultan Ibrahim sambil ditemani Jezamine dan Tunku Ismail. Selain itu, pelawak tersebut juga meluahkan rasa terima kasih kepada Sultan Ibrahim dan Tunku Ismail.

Kemenangan Harith dalam pertandingan Funniest Person In The World melayakkan dirinya membawa pulang hadiah wang tunai RM440,000 dan berpeluang mengadakan siri jelajah di Amerika Syarikat (AS). (rtky/s)


Gangguan Mistik Punca Jue Aziz Gugur Tiga Kali

Tiga kali mengalami keguguran, Jue Aziz menjelaskan kepada Kosmo! Online bahawa dia turut mengalami gangguan mistik hingga menyebabkan situasi tersebut berulang.

“Sesuatu yang berat untuk dikongsi ialah saya ada menerima gangguan mistik dan difahamkan secara tidak langsung menyebabkan saya kerap mengalami keguguran,” kongsinya. Perkara tersebut dalam masa yang sama turut menganggu aktiviti seninya.

Buat masa sekarang, pelakon wanita ini lebih menumpukan perhatian pada keluarga barunya bersama Bayu Daniels, termasuk anak angkat yang berusia empat tahun.

“Saya tidak menafikan sejak beberapa tahun lalu, kerjaya seni saya agak hambar berbanding semasa awal kemunculan dalam lapangan seni. Ia berikutan saya ingin memberi tumpuan kepada urusan keluarga sebelum kembali aktif dalam bidang lakonan”

“Tambahan, saya juga ingin memulihkan semangat setelah tiga kali mengalami keguguran kandungan,” katanya lagi. Semoga apa yang dialami oleh Jue Aziz ini akan berkahir dan beroleh cahaya mata. (rtky/s)


Gambar Sekitar Majlis Aqiqah Anak Yana Samsudin, Aisy Mateen

Comel comel sungguh gambar Aisy Mateen ketika majlis aqiqah putera sulung keluarga kecil Yana Samsudin dan juga suami, Fadzil Zahari yang diadakan baru baru ini.

Majlis yang berlangsung di Shah Alam itu turut dihadiri oleh rakan selebriti, keluarga dan juga rakan terdekat pasangan ini. Aisy Mateen selamat dilahirkan 21 Julai tahun ini (2016) dan seringkali menghiasi ruang sosial media kedua ibu bapanya.

Seringkali membawa Aisy kemana sahaja mereka pergi, anak lelaki Yana dan juga Fadzil ini turut diberi jolokan anak Jepun di kalangan peminat Yana di Instagram.

Apa pun, Aisy memang comel dan kami kongsikan bersama anda beberapa keping gambar sepanjang majlis aqiqah diadakan. Enjoice!


Amyra Rosli Sedia Timang Anak Di Usia Muda

Baru sahaja mendirikan rumahtangga baru-baru ini, sudah pasti antara soalan yang sering menjadi tumpuan bagi pasangan Amyra Rosli dan Amar Baharin adalah berkaitan cahaya mata. Bagi Amyra, dia sudah cukup bersedia menimang cahaya mata.

“Saya sudah lama bersedia dan tidak kekok mengendong anak pada usia muda. Saya menjadikan mama dan ayah sebagai panduan dalam membentuk keluarga bahagia. Mereka mendidik saya menjadi anak yang mengutamakan keluarga”

“Saya yakin suami akan sentiasa berdiri teguh di belakang apabila saya memerlukannya. Tiada apa yang perlu dirisaukan kerana berkahwin pada usia muda juga banyak nikmatnya,” katanya kepada ruangan BiPop di akhbar Berita Harian.

Apa pun, semoga perjalanan kehidupan pasangan pengantin baru ini akan dipermudahkan malah para peminat juga tidak habis habis mendoakan kebahagiaan pasangan ini di laman sosial. (rtky/s)


Dato’ Siti Nurhaliza Dominasi AIM Yang Ke 22

Malam kemuncak Anugerah Industri Muzik 22 (AIM 22) akhirnya telah didominasi oleh penyanyi nombor satu negara, Dato’ Siti Nurhaliza dengan berjaya mempertahankan kategori persembahan vokal terbaik di dalam lagu (wanita).

BACA: Gambar Selebriti Di Karpet Merah Anugerah Industri Muzik (AIM) Ke 22

Selain itu, Siti juga turut memenangi kategori Lagu Nasyid Terbaik, Anugerah Susunan Muzik Terbaik Di Dalam Lagu, Anugerah Penyanyi Pilihan Malaysia, dan Album Terbaik AIM 22. Keseluruhannya, Dato’ Siti Nurhaliza telah berjaya membawa pulang 5 anugerah.

Manakala dua anugerah khas iaitu Anugerah Kembara, dimenangi oleh penyanyi antarabangsa, Yuna dan Anugerah Sri Wirama pula berjaya diberikan kepada Dato’ Sheila Majid di atas kejayaan dan pencapaiannya dalam dunia seni tanah air. (rtky/h)

Lagu Pop Etnik Terbaik: Joget Sulam Sakti (Reena Nicky)
Lagu Nasyid Terbaik: Mikraj Cinta (Dato’ Siti Nurhaliza)
Lagu Inggeris Tempatan Terbaik: Firefly (Sonaone)
Lagu Hip Hop Terbaik: Janji (Altimet & Takahara Suiko)
Artis Baru Terbaik: Syamel (Hidup Dalam Mati)
Video Muzik Terbaik: Not For Sale (Stacy)
Persembahan Vokal Berkumpulan Terbaik Di Dalam Lagu: Supergirls (De Fam)
Persembahan Vokal Duo/Kolaborasi Terbaik Di Dalam Lagu: Terimaku Seadanya (Misha Omar& Hafiz Suip)
Anugerah Kembara: Yuna
Anugerah Sri Wirama: Sheila Majid
Rakaman Album Terbaik: Froya (Panic Bird)
Kulit Album Terbaik: Sekumpulan Orang Gila (Bahtera)
Susunan Muzik Terbaik Di Dalam Lagu: Menatap Dalam Mimpi (Dato’ Siti Nurhaliza)
Lagu Rock Terbaik: Mata Hati (Azlan & The Typewriter)
Lagu Pop Terbaik: Sejati (Faizal Tahir)
Persembahan Vokal Terbaik Di Dalam Lagu (Lelaki): Akim Ahmad (Akim& The Majistret: Potret)
Persembahan Vokal Terbaik Di Dalam Lagu (Wanita): Dato’ Siti Nurhaliza (Menatap Dalam Mimpi)
Lagu Terbaik: Sejati (Faizal Tahir)
Album Terbaik: Dato’ Siti Nurhaliza
Penyanyi Pilihan Malaysia: Dato’ Siti Nurhaliza (Menatap Dalam Mimpi)


Gambar Selebriti Di Karpet Merah Anugerah Industri Muzik (AIM) Ke 22

Dihadiri oleh penggiat industri seni tanah air, Anugerah Industri Muzik (AIM) kali ke 22 yang diadakan di Dewan Merdeka, Pusat Dagangan Dunia Putra (PWTC) pada tahun ini turut dimeriahkan lagi dengan pengendali majlis, Harith Iskander dan juga Adibah Noor.

BACA: Gaya Selebriti Di Karpet Merah Anugerah Industri Muzik (AIM) Ke 21 Di PWTC

Pada tahun ini, pihak AIM22 menerima 731 pencalonan berbanding 610 yang diterima pada tahun lalu. Dalam jumlah itu, kategori Lagu Pop Terbaik mendapat pencalonan terbanyak iaitu sebanyak 170 manakala Pop Etnik paling rendah dengan 17 pencalonan.

Ramai juga penggiat seni yang kami tidak kenal yang mungkin banyak bekerja di belakang tabir dalam penghasilan lagu yang mendapat permintaan tinggi di pasaran sekarang. Apa pun, kami kongsikan bersama anda beberapa keping gambar karpet merah. Enjoice!


Sharnaaz Ahmad, Nabila Kahwin Tahun Hadapan

Tahniah buat pasangan yang manis ini yang bakal mendirikan rumah tangga tidak lama lagi. Menerusi BH Online, ibu bapa Sharnaaz Ahmad telah pun datang merisik keluarga Noor Nabila hari ini.

“Pada majlis berkenaan, keluarga saya diwakili empat orang termasuk ibu bapa saya. Kami juga sepakat untuk tidak mengadakan majlis bertunang, sebaliknya terus melangsungkan pernikahan. Insya-Allah, atas persetujuan bersama, kami berdua bakal disatukan sebagai suami isteri pada suku pertama tahun depan”

“Menurut perancangan juga, jika boleh kami akan mengadakan majlis kahwin sebelum ketibaan Ramadan dan Syawal. Jadi, dapatlah kami beraya sama sebagai suami isteri,” jelas pelakon lelaki tersebut.

Selain itu menurut Sharnaaz, dia turut melihat Nabila sebagai seorang pilihan terbaiknya untuk menjadi isteri malah turut yakin bahawa pilihannya itu adalah tepat. Apa pun, semoga segala perancangan dan juga persiapan pasangan ini akan berjalan dengan lancar. (rtky/s)


"Kehamilan Kali Kedua Lebih Mudah"

Bakal menimang cahaya mata kedua mereka tidak lama lagi, Lisa Surihani memaklumkan bahawa pengalamannya ketika hamil pada kali ini berbeza sekali. Berbanding ketika mengandungkan Yahaira Leanne dulu, pada kali ini Lisa tidak mengalami alahan yang begitu teruk sehingga menjejaskan pergerakan beliau untuk menjalankan kerja seharian.

“Alhamdulillah, saya tidak mengalami sebarang alahan teruk ketika mengandungkan anak kedua ini. Ia amat berbeza sekali kerana ketika mengandungkan yang pertama, saya akan mengalami alahan pada setiap pagi dengan teruk sekali dan dia boleh menyebabkan sakit selama seharian”

“Namun, untuk yang kedua ini ia tidak begitu teruk dan akan datang secara tidak tentu masa.Maksudnya sekarang kalau alahan itu nak datang ia akan datang tetapi bukanlah setiap hari seperti pada 10 minggu yang pertama,” jelasnya kepada Astro Awani.

Apapun, diharapkan Lisa diberikan kesihatan yang baik berterusan ketika hamil pada kali ini. Semoga segala yang dirancang akan berjalan dengan lancar dan dipermudahkan olehNya. (rkty/w)


Fathia Latiff Bakal Tunai Umrah Bersama Keluarga

Mengakui segala kontroversi membabitkan dirinya kebelakangan ini sehingga dihentam teruk membuatkan Fathia Latiff menganggap pemergiannya ke tanah suci Mekah tidak lama lagi sesuatu yang bermakna. Katanya lagi, peluang yang diberikan untuk menjadi tetamu Allah pada kali ini akan digunakan sebaiknya untuk mendekatiNya serta melakukan sebanyak mungkin ibadah.

“Allah menguji kesabaran saya. Sebagai manusia ada kalanya saya tidak mampu mengawal perasaan. Namun setiap kejadian sebagai pengajaran untuk mematangkan diri. Namun di sebalik berdepan dugaan silih berganti, saya semakin tidak sabar untuk menjejakkan kaki ke sana menjalani beribadah. Lebih istimewa kerana seluruh keluarga turut serta”

“Bagi saya, mahu menjadi baik bukan senang. Beristiqamah selepas bertudung pun bukan perkara mudah. Apa pun dalam hidup ini kita pasti akan terjatuh dan perlu lekas bangun,” jelasnya kepada Berita Harian Online mengenai pemergiannnya ke Mekah tidak lama lagi.

Terdahulu, isu Fathia bersama seorang pramugari hangat diperkatakan orang ramai sehingga mengundang kecaman berterusan. Mengakui ianya merupakan ujian berat buatnya sebelum melabuhkan tirai tahun ini, Fathia redha dengan apa yang terjadi namun terus kuat melalui harinya sebagai selebriti walaupun bertubi-tubi dilanda kontroversi. (rkty/w)


Gagal Bayar GST, Datuk Vida Didenda RM80,000

Jutawan kosmetik, Datuk Seri Hamiza Othman telah dijatuhi hukuman denda sebanyak RM80,000 oleh Mahkamah Seksyen Ipoh sebentar tadi selepas menukar pengakuannya kepada bersalah atas 16 tuduhan gagal mengemukakan penyata Cukai Barang dan Perkhidmatan (GST).

Memetik laporan Harian Metro, Keputusan itu dihatuhkan oleh hakim Murtazadi Amran selepas peguam tertuduh, Syed Ahmad Syed Abas memaklumkan mahkamah bahawa anak guamnya mahu membuat pengakuan bersalah. Bagaimanapun, Datuk Vida masih mengekalkan pengakuan tidak bersalah bagi segala pertuduhan tersebut, selain meminta untuk dibicarakan.

Dalam masa sama, Murtazadi telah menetapkan 30 Disember ini untuk sebutan semula 16 lagi pertuduhan yang dikenakan terhadap Datuk Vida atas kesalahan gagal membayar cukai berkenaan selepas tertuduh kekal dengan pengakuan tidak bersalah. Jika sabit kesalahan boleh dikenakan denda maksimum RM50,000 atau penjara tiga tahun atau kedua-duanya. (rkty/w)


Nampak Baby Bump, Sharifah Sakinah Hamil Lagi

Tahniah diucapkan kepada Sharifah Sakinah yang kini sedang hamil anak sulung beliau. Menerusi akaun Instagram, Sakinah telah memuat naik sekeping gambar menunjukkan baby bump di perutnya ketika sedang meluangkan masa bersama rakan-rakan. Bagaimanapun, Sakinah masih belum berkongsikan butiran lanjut mengenai kehamilannya itu.

Biarpun sebelum ini Sakinah memilih untuk berdiam diri ketika spekulasi mengatakan beliau hamil lagi selepas mengalami keguguran pada awal April lalu, namun gambar tersebut seakan menjawab segala teka-teki orang ramai. Menyedari kelainan pada perutnya, ramai membanjiri ruangan komen pelakon terbabit dengan ucapan tahniah di atas kehamilan itu.

Terdahulu, Sakinah sekali lagi didakwa hamil apabila kakaknya, Sharifah Shahira telah memuat naik sekeping gambar di laman sosial bersama kepsyen memaklumkan adiknya itu sedang hamil. Menerima ribuan ucapan tahniah dari peminat, Sakinah akhirnya tampil menafikan dakwaan tersebut sambil menjelaskan bahawa kakaknya itu hanya sekadar bergurau. (rkty/w)


Walau Tiga kali Keguguran, Jue Aziz Tidak Putus Asa

Lain orang lain rezekinya, pun begitu Allah lebih mengetahui setiap apa yang berlaku. Begitulah juga dengan nasib Jue Aziz yang pernah mengalami keguguran sebanyak tiga kali berturut-turut. Walaupun pernah berasa kecewa dan terkilan dengan pengalaman pahit yang melanda dirinya itu, namun Jue tetap tidak berputus asa berusaha untuk mendapatkan zuriat.

“Pada mulanya saya berasa kecewa juga kerana sudah beberapa kali hamil, tetapi setiap kali memasuki trimester pertama berlaku keguguran. Mungkin juga salah saya pada ketika itu yang tidak cukup rehat dan terlalu penat bekerja. Namun nak buat macam mana mungkin belum ada rezeki kerana saya hanya mendapat tahu saya hamil bila saya sudah keguguran”

“Bagaimanapun saya tak putus asa untuk mendapatkan zuriat saya sendiri bersama suami dan berserah pada rezeki daripadaNya,” jelasnya kepada portal Astro Gempak mengenai keinginannya untuk terus berusaha hamil walaupun sudah beberapa kali mengalami keguguran.

Untuk pengetahuan, Jue Aziz telah mendirikan rumah tangga bersama seorang pemuzik daripada Indonesia, Bayu Daniels. Mereka mempunyai seorang anak angkat lelaki bernama Darwish yang berusia 4 tahun. Buat Jue, semoga terus tabah dengan ujian yang diberikanNya. (rkty/w)


Neelofa Minta Ruang Soal Cinta Dengan Fattah Amin

Mengakui emosi terganggu dek kerana spekulasi cinta bersama Fattah Amin semakin bertebaran di laman sosial, Neelofa meminta memberikannya ruang untuk bernafas seketika. Menerusi akaun Instagramnya, Neelofa meluahkan rasa hati mengenai tekanan yang dihadapinya apabila sering diasak dengan isu itu seolah seperti dipaksa untuk bercinta dengan pelakon itu.

“Saya dan Fattah juga sudah berbincang mengenai hal ini dan diharap akan diberi sedikit ruang dan masa untuk berfikir. Kami tak mahu rasa dibebani dengan apa yang ditulis di laman maya dan juga akhbar. Kami juga tak mahu rasa seperti bertanggungjawab di atas tekanan ini semata-mata hanya untuk menggembirakan hati peminat kami semua”

“Kalau cerita membabitkan saya, boleh diterima. Tetapi jika membabitkan keluarga sendiri dan orang lain, ia sangat tidak cool. Sekurang-kurangnya adalah sedikit rasa hormat terhadap keluarga saya dan Fattah. Apa yang kalian rasa jika orang luar yang seolah-olah lebih tahu segala segi cerita berbanding dengan keluarga,” katanya kepada Berita Harian Online.

Dalam masa yang sama, Neelofa yang turut sedih membaca perincian laporan yang dijaja mengenai hidup peribadinya menjelaskan, dirinya kini lebih selesa bersendirian tanpa mengikat tali percintaan dengan sesiapa. Baginya dalam soal jodoh biar sahaja Tuhan yang menentukannya, tanpa ada rasa perlu melakukan sesuatu kerana ingin menggembirakan hati orang lain.

Apapun, buat Neelofa semoga anda teru kuat menghadapi satu lagi dugaan dalam menjadi seorang anak seni. Kadang kala orang lebih suka bercakap sesuatu apabila mereka tidak mengetahui hal sebenar. Kalau jodoh memang tidak akan ke mana! (rkty/w)


Akim Ahmad Dimarahi Stacy Setiap Hari

Menyifatkan apa yang dilaluinya kini sebagai dugaan ketika isteri sedang hamil, Akim Ahmad berkongsi pengalamannya kepada Harian Metro mengenai sikap isterinya Stacy yang sering memarahinya tanpa sebab.

“Sebenarnya situasi ini membolehkan saya belajar untuk bersabar dan mengawal keadaan. Saya faham dia bersikap sedemikian kerana mengandung. Sebelum ini, Stacy jarang makan hidangan Melayu dan selalunya dia akan menyediakan masakan kampung sendiri,” jelasnya.

Malah, ketika hamil juga, Stacy turut mula menggemari masakan Melayu selain sentiasa mengidam makanan tradisi Sabah. Kata Akim, sebelum ini, isterinya itu jarang makan hidangan masakan Melayu.

Sementara itu, Akim menyatakan bahawa ketika ini membeli barang keperluan sesuai untuk lelaki dan perempuan kerana belum dapat melihat jantina anak. (rtky/s)


Mudahnya Dapat Pelepasan Taksiran Cukai Sehingga RM12,000

Ini berita baik buat anda yang ingin mendapatkan pelepasan taksiran cukai sehingga RM12,000 hanya melalui simpanan di dalam SSPN-i Plus. Malah jika anda nak tahu, melalui simpanan ini, anda juga akan dapat perlindungan takaful, dividen kompetitif dan layak menyertai Cabutan Wow! SSPN-i Plus.

Okay, tanpa perlu cerita panjang-panjang, anda sebenarnya beruntung sekiranya menyimpan dengan SSPN-i Plus kerana terdapat pelbagai faedah.

Dengan pakej RM30 atau serendah RM1 sehari, anda berpeluang menikmati pelbagai manfaat yang ditawarkan:

1. Pakej serendah RM30 serta simpanan ini dijamin oleh kerajaan
2. Manfaat takaful bagi kematian/ilat kekal sehingga RM1 juta
3. Manfaat khairat kematian bagi pendeposit termasuk pasangan dan sehingga 3 orang anak
4. Kadar dividen yang kompetitif dan dikecualikan daripada cukai pendapatan
5. Ibu bapa dan ibu bapa angkat/penjaga yang sah dari segi undang-undang yang menyimpan dalam akaun SSPN-i Plus diberi pelepasan taksiran cukai pendapatan sehingga RM12,000

Apa yang dimaksudkan dengan pelepasan taksiran cukai sehingga RM12,000? Maksimum RM6,000 untuk bahagian simpanan di bawah SSPN-i dan maksimum RM6,000 lagi untuk bahagian takaful di bawah Insurans Nyawa dan KWSP.

Malah ini juga merupakan antara platform terbaik untuk anda mendapatkan pelepasan taksiran cukai hingga RM12,000 sebelum 31 Disember 2016.

Apa yang lebih menarik lagi, dengan SSPN-i Plus ini, tidak mengira samada anda lelaki atau perempuan, apa pekerjaan anda dan bagaimana keadaan kesihatan anda, anda boleh menikmati pelbagai manfaat yang ditawarkan berdasarkan terma dan syarat yang ditetapkan.

Siapa kata kita tidak mampu menyimpan duit sendiri di zaman sekarang malah dengan simpanan serendah RM30 sahaja sudah cukup melayakkan anda untuk menikmati pelbagai manfaat untuk masa depan yang lebih terjamin.

Jika anda inginkan maklumat lanjut, boleh layari www.ptptn.gov.my. Jom menyimpan dalam SSPN-i Plus!


Harith Iskander Ulas Isu Bangsa Johor

Gara gara menyatakan rasa terima kasihnya di atas sokongan warga Johor atau kini lebih dikenali sebagai Bangsa Johor kerana tidak henti henti memberi sokongan sehingga dia berjaya merangkul gelaran Funniest Person in the World dalam pertandiangan di Finland, terdapat segelintir warga laman sosial yang mempertikaikan tindakannya itu.

Harith yang gembira dengan kejayaan tersebut telah menceritakan kembali bagaimana masyarakat di Johor menerima kehadiran ibunya ketika baru sahaja menjejakkan kaki di Malaysia pada tahun 1962. Malah Harith juga menyatakan rasa terima kasihnya kepada peminatnya di negeri tersebut.

Bagaimanapun tindakan tersebut mengundang rasa kurang senang warga laman sosial yang menyifatkan bahawa seluruh warga Malaysia turut mengundinya dalam pertandingan tersebut dan bukanlah hanya dari Bangsa Johor semata mata. Tidak mudah melatah, Harith menjelaskan situasi sebenar.

“Rupa-rupanya ada segelintir netizen yang tidak berpuas hati dengan post saya dimana saya mengucapkan terima kasih kepada peminat Bangsa Johor yang menyokong saya dalam pertandingan Funniest Person in the World anjuran Laugh Factory”

“Mereka anggap yang saya mengucapkan Terima kasih HANYA kepada orang Johor dan bukan dengan orang lain yang memberi sokongan kepada saya. Dah jelas mereka yang anggap begitu tak sempat ataupun tak baca langsung beberapa post sebelum itu dimana saya bertungkus lumus mengucap terima kasih kepada kesemua golongan penyokong yang lain yang selama-lama ini tak habis-habis support saya”

“Post ‘Bangsa Johor’ itu saya tulis khususnya untuk kawan-kawan blogger, social influencers dan pihak media dari Johor yang berpenat-penat menyokong saya di belakang tabir sejak pertandingan ini bermula,” jelasnya.

Apa pun, Harith sempat menyatakan bahawa komedi stand up yang dilakukannya ini adalah untuk menyatukan orang ramai malah turut memohon maaf jika perkara yang dikongsikannya itu mengundang pecah belah masyakarat. (rtky/s)


Neelofa Masih Terkesan Dengan Watak Warda

Mengakui menerima banyak tawaran untuk berlakon selepas kejayaan drama Suri Hati Mr Pilot, Neelofa bagaimanapun enggan membintangi mana mana drama selain menyatakan bahawa dia kini masih dalam proses move on daripada watak Warda.

“Alhamdulillah Suri Hati Mr. Pilot sangat diminati ramai dan tawaran berlakon memang banyak buat masa ini. Bagaimanapun saya mengambil keputusan untuk berehat seketika kerana penangan Warda itu masih terasa lagi terutamanya dikalangan peminat”

“Jika saya muncul dalam drama terbaharu dalam masa terdekat bimbang saya akan terbawa-bawa karakter Warda itu,” jelasnya kepada mStar Online. Tambah Neelofa, dia hanya akan kembali berlakon drama bermula April tahun hadapan.

Selain itu, Neelofa kini turut merancang untuk turut hadir dengan program talk show (bual bicara) sendiri namun perkara tersebut masih lagi dalam perbincangan. (rtky/s)


Song Ji Hyo, Kim Jong Kook Pula Tinggalkan Program Running Man

Belum pun peminat reda dengan kesedihan apabila Kang Gary mengambil keputusan untuk berhenti terlibat dengan program variasi Running Man, nampaknya mereka akan terus kehilangan ahli asal menjelang Januari 2017.

Kali ini kedua dua pihak Song Ji Hyo dan Kim Jong Kook mengesahkan yang mereka bakal meninggalkan program Running Man. Pihak agensi Song Ji Hyo mengatakan keputusan ini sudah lama dibincangkan atas alasan kesibukan jadual pelakon itu.

Tarikh sebenar rakaman terakhir Song Ji Hyo bersama Running Man masih belum diketahui namun khabarnya Kim Jong Kook akan menjalani penggambaran terakhir bersama program ini pada minggu hadapan.

Ahli asal Running Man yang tinggal kini adalah Yoo Jae Suk, Ji Suk Jin, Haha dan Lee Kwang Soo.

Menurut mereka yang terlibat dalam industri, Running Man khabarnya akan menerima suntikan baru dari segi konsep seawal Januari 2017 dan bakal menampilkan seteru kuat Yoo Jae Suk iaitu Kang Ho Dong sebagai ahli baru.


"Saya Tak Perlu Minta Maaf Dengan Peminat"

Setelah sekian lama mendiamkan diri selepas dikecam teruk oleh peminat gara-gara mengkritik seorang pramugari yang enggan membantunya mengangkat bagasi, Fathia Latiff tampil memberikan penjelasan. Bagaimanapun, walau terus diasak peminat untuk membuat permohonan maaf secara terbuka, Fathia menganggap ianya bukan keperluan pada ketika ini.

“Saya tidak mengarah, tetapi meminta tolong secara baik. Namun jawapan yang diberi pramugari terbabit mengundang rasa panas dan terkejut di hati saya. Tiba-tiba status itu pantas dipanjangkan hingga menjadi viral. Dalam situasi itu, saya meletakkan diri ini sebagai manusia. Tidak ada maksud nak berlagak diva atau hanya disebabkan saya artis”

“Namun tahap kesabaran saya ketika itu sudah tak mampu dibendung lagi. Saya benar-benar terkejut dengan reaksi pramugari tersebut. Sedangkan mereka tidak tahu apa yang berlaku. Isu ini bukan antara saya dan netizen sampai perlu dibuat permohonan maaf di laman sosial. Saya tak rasa perlu sampai begitu,” jelasnya kepada Berita Harian Plus.

Mengakui sebagai selebriti, tindak tanduknya sentiasa diperhatikan malah dikritik sewenangnya tanpa mengetahui perkara sebenar membuatkan Fathia kebal menangkis semua kecaman yang diberikan. Biarpun rakan selebriti yang pernah bekerja dalam bidang penerbangan turut sama mengkritik tindakannya, Fathia menerimanya dengan hati terbuka. (rkty/w)


Acha Septriasa Sah Bergelar Isteri Lepas 9 Tahun Bercinta

Selebriti yang pernah terkenal dengan filem Heart pada tahun 2006, Acha Septriasa telah selamat mendirikan rumah tangga bersama jejaka pilihan hatinya, Vicky Kharisma semalam. Hubungan yang terjalin selama sembilan tahun itu akhirnya terikat dengan satu ikatan perkahwinan.

“Alhamdulillah, lega rasanya apabila Acha sah bergelar isteri kepada Vicky. Sebagai orang tua, kami harus ikhlas dan bersedia melepaskan anak perempuan mengikut suami”

“Sebagai ibu bapa, kami hanya mampu memberi nasihat untuk Acha bersama suami tidak kira di mana saja dia bekerja. Malah, suami juga berperanan sebagai ketua keluarga dan bertanggungjawab mencari nafkah,” kata ibu Acha kepada media.

Selain itu juga, Acha turut memaklumkan beliau bakal berpindah ke Australia bagi mengikuti suaminya yang bekerja di sana. Apapun tahniah diucapkan kepada Acha yang telah selamat bergelar isteri. Semoga ikatan perkahwinan ini akan berkekalan hingga ke akhir hayat. (rkty/w)


Neelofa Bawa Seluruh Keluarga Tunai Umrah

Jika sebelum ini Neelofa pernah menunaikan haji bersama ibu bapanya, kali ini khabarnya usahwan dan juga pelakon wanita ini mahu membawa seluruh keluarganya untuk menunaikan umrah tidak lama lagi.

Perkara tersebut disampaikan dalam ruangan Miss J di dalam ruangan di akhbar Utusan Malaysia. Tindakan Neelofa itu dalam masa yang sama dilihat sebagai salah satu perkara yang sangat baik lebih lebih lagi apabila membawa seluruh keluarganya.

Malah Miss J juga kagum dengan sikap merendah diri Neelofa dalam belajar dan juga mendalami ilmu agama. Apa pun jika benar apa yang dikhabarkan ini, semoga segala persiapan dan juga perancangan Neelofa akan berjalan dengan baik. (rtky/s)


Atita Haris, Nas T Selamat Timang Cahaya Mata Perempuan

Tahniah diucapkan kepada pasangan Nas T dan Atita Haris yang baru sahaja menimang bayi kedua mereka sebentar tadi. Menerusi Instagram, Nas T telah berkongsi detik kegembiraan mereka dengan memuat naik gambar anak perempuan kedua mereka yang dinamakan Nas Taliyah.

Bayi yang selamat dilahirkan pada hari penuh keberkatan sempena Maulidur Rasul ini seberat 3.2 kilogram dan dilahirkan kira-kira jam 12.08 tengahari tadi. Atita juga ada memuat naik beberapa gambar bayi baru mereka yang kelihatan sangat comel bersama dengan anak pertamanya, Opie.

Tidak seperti sesetengah selebriti lain memilih untuk menutup separuh wajah mereka, pasangan ini begitu terbuka mendedahkan wajah penuh bayi perempuan mereka. Rata-rata peminat sangat gembira dengan kelahiran bayi ini. Ruangan komen pelakon ini juga penuh dibanjiri dengan ucapan tahniah daripada peminat kesayangan mereka yang teruja dengan berita ini.

Apapun, tahniah diucapkan sekali lagi kepada pasangan ini kerana selamat melahirkan cahaya mata kedua mereka. Bertambah besar nampaknya keluarga Nas T selepas ini. Semoga kelahiran ini dapat menambahkan lagi rezeki dan kebahagiaan rumah tangga. (rkty/w)


Che Ta, Zain Saidin Sambut Ulangtahun Perkahwinan Ketiga

Setelah mendirikan rumah tangga selama tiga tahun, Rozita Che Wan dan suami, Zain Saidin telah meraikan ulangtahun perkahwinan mereka yang ketiga semalam di sebuah hotel di ibu negara. Manakala apabila ditanyakan soal anak, Che Ta memberitahu dirinya masih belum bersedia untuk menambah cahaya mata lagi walaupun suaminya teringin mempunyai seorang lagi anak.

“Rasa macam baharu semalam kami melangsungkan pernikahan. Alhamdulillah, saya mendoakan semoga kebahagiaan ini akan berpanjangan. Jika diikutkan, selepas melahirkan Aaisyah, saya diminta hamil lagi. Zain hendak seorang lagi anak yang akan meneruskan legasi keluarga kami. Tapi, jujurnya, saya belum terfikir ke arah itu,” katanya kepada Berita Harian Online.

Seperti kebiasaan dilakukan oleh keluarga comel ini, Che Ta dan Zain dilihat memuat naik beberapa gambar sesi fotografi mereka yang terbaru, bak pengantin yang baru berkahwin. Dalam masa yang sama, sempena ulangtahun perkahwinan mereka yang ketiga juga, pasangan ini telah meluangkan masa sepanjang minggu ini di hotel terkemuka Kuala Lumpur.

Terdahulu pula, Che Ta juga sempat menyambut ulangtahun kelahiran anak lelaki keduanya, Aniq Ezzra dengan meriahnya, juga di hotel sama tempat mereka bersantai. Dengan ini kami kongsikan juga beberapa gambar romantis Che Ta dan Zain. Enjoice! (rkty/w)


"Bukan Tak Mahu, Tapi Belum Bersedia"

Mempunyai rupa paras seakan Nora Danish, pasti ramai golongan lelaki kacak di luar sana menggilai wanita ini. Mengakui banyak lelaki yang cuba mendekatinya, lebih-lebih lagi golongan dari VIP, Ruhainies terpaksa menolaknya kerana merasakan belum bersedia.

“Sekarang ini masa untuk diri sendiri pun tidak ada, inikan pula nak bercinta. Saya akui memang banyak lelaki yang cuba mendekati dan mahu menjalin hubungan termasuk golongan dari VIP, tetapi saya menolak dengan baik. Bukan tak mahu, tapi buat masa sekarang saya belum bersedia”

“Orang selalu kata saya terlalu memilih, tapi sebenarnya tidak. Saya tidak pernah menetapkan sebarang syarat, cukuplah sekadar lelaki itu menghormati saya, ibu bapa dan juga boleh membimbing saya ke jalan yang lebih baik. Selebihnya saya hanya berserah kepada jodoh,” jelasnya kepada Harian Metro berhubung dengan perkara berkenaan.

Sebelum ini, Ruhainies pernah dikaitkan dengan seorang pelakon, Azrel Ismail selepas jejaka itu tampil mendedahkan mereka mempunyai hubungan cinta sejak setahun dulu. Bagaimanapun sejauh mana kebenaran hubungan terbabit tidak diketahui kerana Ruhainies sendiri tidak membuka mulut mengenainya dan memaklumkan dirinya kini masih solo. (rkty/w)


Ummi Nazeera Sahkan Telah Bertunang

Tahniah diucapkan kepada Ummi Nazeera yang baru saja mengikat tali pertunangan bersama seorang jejaka yang hanya mahu dikenali sebagai Mr I semalam dalam sebuah majlis tertutup yang diadakan di kediaman beliau. Bercerita mengenai tunangnya, Ummi memberitahu bahawa beliau seorang doktor yang berusia 29 tahun, juga berasal dari Kuala Lumpur.

“Saya bukannya mahu sorok hari bahagia ini. Sebaliknya keluarga mahukan majlis ringkas dan tertutup yang dihadiri keluarga rapat sahaja. Justeru, saya harus menghormati permintaan mereka. Sejujurnya, kami tidak pernah bertemu atau bertentang mata sebelum ini. Saya hanya mengenali Mr I, pada 31 Januari lalu apabila dia menghantar pesanan berkenalan.

“Sejak itu, kami hanya berkomunikasi menerusi mesej tanpa bercakap di talian telefon. Apabila memasuki sebulan setengah perkenalan menerusi mesej, dia menelefon buat kali pertama dan meluah perasaan untuk bertemu. Saya mengatakan bahawa dia boleh berjumpa saya dengan syarat dia kena menemui ibu saya dulu,” katanya kepada Harian Metro.

Selepas tiga bulan berkenalan, jejaka berkenaan membuat keputusan untuk melamarnya. Dua minggu selepas Aidilfitri lalu, Ummi telah dirisik manakala kedua pihak keluarga juga telah mencapai kata sepakat untuk melangsungkan majlis pertunangan terlebih dahulu. Ummi juga memaklumkan bahawa mereka bakal berkahwin pada tahun depan. (rkty/w)


"Saya Dan Dia Hanya Berkawan"

Mempunyai hubungan mesra dengan seorang jejaka berketurunan kerabat diraja Pahang yang dikenali, Tengku Bakar, ada yang menganggap pasangan ini sedang hangat bercinta. Bagaimanapun, Uqasha Senrose memilih untuk berdiam diri walaupun sesekali kelihatan kelibat pasangan ini keluar berduaan. Malah tegasnya lagi, hubungan itu hanyalah sekadar kawan.

“Mendirikan rumah tangga bukan perkara mudah. Banyak aspek yang perlu difikirkan, terutama apabila menyentuh mengenai tanggungjawab. Mungkin kedengan klise, tetapi hubungan saya bersama jejak itu masih pada peringkat berkawan. Hanya itu yang saya mampu jelaskan,” katanya kepada ruangan Bipop dalam Berita Harian berhubung dengan perkara itu.

Sementara itu, Uqasha turut memberitahu bahawa dirinya enggan terlalu bercerita mengenai hubungannya bersama jejaka itu kerana menganggap ianya sebagai sesuatu yang peribadi untuk dimaklumkan. Pernah mencetuskan kontroversi membuka tudung, Uqasha kini dilihat kebih tenang dan matang mengendalikan gosip seperti ini sebagai seorang selebriti yang terkenal.

Apapun, soal jodoh bukan perkara yang boleh diputuskan dalam sekelip mata. Sama seperti hubungan cinta, mungkin Uqasha perlukan sedikit masa untuk bertenang dengan beberapa kontroversi melanda dirinya sebelum ini. Tapi kalau dah jodoh tak kan lari ke mana bukan. (rkty/w)


Nabila Huda Anggap Soal Anak Bergantung Pada Rezeki

Aktres Nabila Huda, yang sebelum ini telah pun dikurniakan seorang anak yang comel hasil perkahwinan terdahulunya, memberitahu soal untuk menambah zuriat adalah bergantung pada rezeki, walaupun dia dan suaminya telah berusaha.

“Setiap bulan kami akan cuba, tapi tak ada rezeki lagi, kami pun sudah berkahwin lebih kurang setahun sudah. Daripada hati kecil memang saya agak sedihla. Tapi saya tak nak fikir,” katanya yang ditemui di Anugerah Melodi 2016.

Tambahnya lagi, untuk tidak memikirkan perkara tersebut dia mengambil perkara ini sebagai satu perkara positif dalam kehidupannya kini.

“Tak payah berfikir tentang perkara ini, anggap sekarang ini masa honeymoon saya dan suami. Dulu tak ada masa dengan dia masa couple sebab bukan muhrim, jadi kami bercinta masa sekarang”

“Kalau saya mengandung sekarang, tidak ada masa pula untuk suami, kerana sekarang pun kita sudah berebut dengan Keisha,” katanya kepada Rotikaya. (rtky/h)


"Tiada Istilah Saya Tumpang Populariti"

Pelakon yang semakin meningkat naik, Fattah Amin menafikan bahawa dia menumpang populariti, Neelofa. Baginya tiada istilah siapa tumpang siapa kerana mereka berdua bekerja sekali untuk peminat yang tidak jemu-jemu memberikan sokongan dan menonton lakonan mereka.

“Sebenarnya saya rasa tidak ada istilah tumpang, macam saya ada official team FT yang memberikan sokongan. Bila drama Suri Hati Mr. Pilot habis ada yang mencipta Lofattah. Apa yang boleh saya cakapkan mereka suka tengok saya dan Lofa dalam drama”

“Mereka semua masih menyokong walaupun drama sudah habis. Mungkin sebab itu juga muncul supporter yang sokong Lofattah lepas habis drama. Saya tak rasa saya tumpang fans club Lofa atau Lofa tumpang fans club saya, sebab kami kerja sekali”

“Jadi fans kita kerjasama untuk naikkan drama yang kami berlakonlah, itu yang sebenarnya,” katanya yang ditemui di majlis Anugerah Melodi 2016.

Dalam masa yang sama, hubungannya bersama pelakon Neelofa dilihat semakin baik, kerana dia telah memberitahu pernah berjumpa dengan ahli keluarga Neelofa.

“Keluarga ada jumpa. Benda-benda macam ink kita tak tahu lagi, jodoh di tangan Allah. Tapi kalau ada apa-apa kami bagi tahu,” katanya yang turut berjaya merangkul anugerah Personaliti Drama Melodi pada malam berlangsungnya cara tersebut. (rtky/h)


Ummi Nazeera Sudah Selamat Bertunang?

Walaupun sebelum ini pernah menyatakan dirinya enggan memikirkan soal cinta kerana mahu mementingkan kerjaya, Ummi Nazeera dikhabarkan telah selamat bertunang. Tidak pernah bercerita lanjut mengenai kehidupan peribadinya, mahupu identiti kekasih, Ummi seolah-olah mengejutkan ramai orang dengan beberapa gambar persiapan perkahwinannya di Instagram.

Kepada peminat yang mengikuti perkembangan pelakon ini di laman sosial, memang kelihatan beberapa keping gambar yang dimuat naik menunjukan beliau sedang membuat persiapan perkahwinan. Biarpun tidak mendedahkan wajah tunangnya kepada umum, namun Ummi dilihat sakan memuat naik video keluarganya melakukan sesi latihan untuk akad nikah nanti.

Berita gembira ini juga mungkin sudah agak lama dihidu oleh peminat yang mengikuti Ummi di Instagram. Malah ruangan komen media sosial Ummi juga sudah dibanjiri dengan ucapan tahniah dari peminat yang gembira dengan perkahwinan beliau. Ramai juga yang rasa tidak sabar ingin melihat bakal suami pelakon kesayangan mereka ini bersanding.

Apapun, Ummi masih belum mendedahkan atau pun mengeluarkan sebarang kenyataan mengesahkan gosip ini. Namun jika benar berita ini, tahniah diucapkan kepada Ummi dan pasangan. Semoga perkahwinan yang dibina akan berkekalan hingga ke Jannah. (rkty/w)


Saharul Ridzwan, Isteri Rancang Tunai Umrah Bulan Depan

Nampaknya semakin murah rezeki Saharul Ridzwan dan isteri, jika sebelum ini ada khabar angin mengatakan Deena Emir kini sedang hamil, sekarang pula Saharul sedang merancang untuk menunaikan ibadah umrah bersama isteri. Menurutnya, beliau merancang untuk berangkat pada bulan depan selepas menangguh percutian bulan madu mereka pada awal perkahwinan.

“Alhamdulillah dapat juga saya dan isteri ke sana bulan depan. Semoga ibadat dan kunjungan kami akan dipermudahkan. Ia menjadi kali kedua saya mengerjakan umrah. Cuma kali ini bersama isteri tersayang. Bulan ini saya dan isteri akan mencuri masa untuk mengikuti kursus umrah”

“Syarikat produksi Global Station turut membenarkan saya membawa isteri menaiki kapal mewah menuju ke Phuket dan Krabi ketika menjalani penggambaran drama Arluna bersama Anzalna dan pelakon lain,” jelasnya kepada Berita Harian Online berhubung dengan perkara itu.

Sementara itu, Saharul yang telah bernikah sejak empat bulan lalu bagaimanapun terpaksa menangguhkan perjalanan bulan madu mereka yang dirancang pada awal perkahwinan kerana komitmen kerja. Apapun diharap segala perancangan Saharul sekeluarga berjalan dengan lancar, dan semoga diberikan kesihatan yang baik untuk melakukan ibadah. (rkty/w)


Gambar Di Sekitar Sambutan Hari Jadi Anak Kedua Che Ta

Seperti biasa Rozita Che Wan sentiasa meraikan majlis bersama keluarga dengan meriahnya, tetapi mungkin kali ini sedikit berbeza kerana mereka sekeluarga menyambutnya di dalam negara. Semalam pula telah berlangsung dengan meriahnya sambutan ulangtahun kelahiran anak lelaki kedua beliau, Aniq Ezzra yang diadakan di hotel Mandarin Oriental, Kuala Lumpur.

Umum mengetahui Che Ta sememangnya sering memberikan hadiah mewah kepada anaknya didalam apa saja majlis yang diraikan, bagaimanapun kali ini Che Ta tidak mendedahkan hadiah yang diberikan sempena hari jadi Aniq. Semalam, menerusi laman Instagram mereka sekeluarga kelihatan segak dan cantik sedondon menggayakan busana berwarna coklat.

Rata-rata peminat memang teruja melihat gelagat Che Ta sekeluarga yang terkenal dengan penampilan yang gah, di samping majlis yang dilangsungkannya. Apa lagi dengan kehadiran Aaisyah yang comel memakai gaun berwarna coklat, sedondon dengan beg tangan yang digemarinya serta telatah beliau yang sentiasa mencuit hati orang ramai melihatnya.

Dengan ini kami kongsikan beberapa gambar di sekitar majlis sambutan ulangtahun kelahiran anak lelaki kedua Che Ta yang diraikan dengan meriahnya. Enjoice! (rkty/w)


Ayda Jebat Bolot Tiga Anugerah, Dinobat Personaliti Sensasi Melodi

Tahniah diucapkan kepada Ayda Jebat yang talah mendominasi tiga kategori dan memenangi anugerah utama, Personaliti Sensasi Melodi pada kemuncak Anugerah Melodi 2015 yang diadakan di Dewan Tun Dr Ismail, Pusat Dagangan Dunia Putra (PWTC). Seperti dijangka penyanyi Pencuri Hati itu turut memenangi Personaliti Muzik Melodi dan Personaliti Media Sosial Melodi.

Sementara itu, nama Fattah Amin yang mula melonjak selepas drama yang mencipta fenomena dalam industri seni, Suri Hati Mr Pilot telah diumumkan sebagai Personaliti Drama Melodi. Manakala pasangannya pula, Neelofa telah diangkat sebagai Personaliti Pengacaraan Melodi. Selain itu Zizan Razak pula memenangi kategori Personaliti Filem Melodi.

Dalam kemuncak Anugerah Melodi 2016 semalam, pelbagai persembahan dari selebriti tanah air turut memeriahkan lagi suasana. Antaranya Amy Search, Mus May, Saleem, Sahara Yaacob, Francissca Peter, Misha Omar, Zamani, Projektor Band, Hazama, Azlan & The Typewriter, Black, Tomok selain kemunculan penyanyi terkenal Indonesia iaitu Afgan, Marcell dan Rizky Febian.

– Personaliti Sensasi Melodi: Ayda Jebat
– Personaliti Filem Melodi: Zizan Razak
– Personaliti Muzik Melodi: Ayda Jebat
– Personaliti Drama Melodi: Fattah Amin
– Personaliti Pengacaraan Melodi: Neelofa
– Personaliti Komedi Melodi: Jep
– Pasangan Sensasi Melodi: Akim & Stacy
– Personaliti Media Sosial Melodi: Ayda Jebat
– Personaliti Fesyen Melodi: Nazim Othman
– Personaliti Sukan Melodi: Datuk Lee Chong Wei


Harith Iskander Juara Lawak Dunia, Pulang Dengan RM444,000

Memperolehi undian tertinggi daripada empat pesaing lain, Harith Iskander telah dinobatkan sebagai juara bagi pertandingan The Funniest Person In The World (TFPW) di Levi, Finland. Menerusi laman Twitter The Laugh Factory, Harith telah diumumkan sebagai pemenang pertandingan itu, sekaligus membawa pulang wang tunai sebanyak RM444,000.

Memetik laporan portal Astro Awani, Harith yang mendapat giliran pertama untuk membuat persembahan telah beraksi selama lebih kurang 15 minit. Antara lawak yang dipersembahkan adalah dimana beliau berkongsi kisah perjalanannya ke Finland, diikuti dengan pengalamannya ketika dalam pesawat penerbangan dan bercerita hubungan diantara lelaki dan wanita.

Dalam persembahan pusingan akhir pertandingan itu, Harith bersaing dengan empat lagi pelawak dunia lain seperti Alex Calleja dari Filipina, Mino Van Nassau dari India, David Kilimnick dari Israel dan Katerina Vrana dari Greece. TFPW dianjurkan bagi meraikan kepelbagaian budaya di seluruh dunia selain mempromosikan penyatuan manusia melalui acara hiburan. (rkty/w)


Adi Putra Sahkan Isteri Kedua Hamil

Kalau masih ingat, ada khabar mengatakan isteri kedua Adi Putra kini sedang hamil namun bagaimanapun tiada sebarang pengesahan daripadanya sendiri. Tetapi kini Adi akhirnya membuka mulut mengenai berita kehamilan tersebut. Seperti orang lain, Adi turut berasa teruja dan berdebar menantikan cahaya mata pertama mereka sejak berkahwin pada pertengahan Jun lalu.

“Jika ditanya soal perasaan, memang mana-mana manusia juga akan rasa bersyukur dan gembira menerima berita yang baik seperti ini. Bagi saya, perasaan ini adalah perkara yang akan dilalui oleh kebanyakan orang. Sudah berapa bulan, saya juga tidak periksa lagi”

“Lelaki atau perempuan juga masih belum tahu, sebab masih baru. Soal persiapan pula buat masa ini tiada persiapan jangka panjang. Kami lebih kepada persiapan untuk perkara yang penting sahaja,” jelasnya kepada Utusan Online mengenai persiapan menerima orang baru.

Sebelum ini ketika kontroversi melanda Adi selepas beliau bertindak bernikah sekali lagi secara senyap, Adi pernah menegaskan bahawa dirinya tidak mahu lagi berkongsi tentang kehidupan peribadinya kepada umum kerana serik dengan respon yang diberikan peminat. Mungkin disebabkan itu juga Adi tidak terlalu kongsikan mengenai berita kehamilan ini.

Apapun semoga segala urusan yang dirancang akan dipermudahkan dan berjalan dengan lancar hendakNya. Diharapkan juga ikatan perkahwinan yang dibina Adi dan isteri juga akan bertambah erat dengan kehadiran cahaya mata pertama tidak lama lagi. (rkty/w)


Saharul Ridzwan Bakal Timang Cahaya Mata Pertama?

Pasangan yang baru sahaja mendirikan rumah tangga beberapa bulan dulu, Saharul Ridzwan dan isteri khabarnya bakal menimang cahaya mata pertama mereka tidak lama lagi. Menerusi akaun Instagram beliau, Saharul seolah berkongsi berita gembira itu dengan memuat naik gambar perkembangan bayi berserta kepsyen mengucap tanda syukur dengan rezeki diberikan.

“Assalamualaikum. Alhamdulillah, doakan Allah melindungi kami. Salam maghrib semua,” katanya dengan ringkas dan bersahaja berkongsi berita kehamilan isterinya menerusi Instagram.

Tidak lama selepas gambar tersebut dimuat naik, ramai mula membanjiri ruangan komen pelakon kesayangan mereka itu untuk mengucapkan tahniah kepada pasangan romantis ini. Ramai juga yang tidak putus mendoakan kesejahteraan dan kesihatan mereka.

Pun begitu, Saharul masih belum memberikan sebarang komen mengenai kenyataan tersebut. Apapun, jika benar berita ini, tahniah diucapkan kepada Saharu dan isteri. Semoga perkahwinan yang dibina lebih bermakna dan bahagia bersama anak pertama nanti. (rkty/w)


"Saya Berubah Bukan Untuk Promosi Diri"

Enggan mengulas lanjut mengenai penampilan barunya yang berpurdah, Natasha Hudson yang dulu lama menyepi kini hangat diperkatakan selepas gambar beliau berniqab tersebar di laman sosial. Bagaimanapun, Natasha menegaskan bahawa perubahan yang dilakukannya bukanlah bertujuan untuk mencari publisiti atau mempromosikan diri untuk kembali dikenali.

“Jika ingin bertanya mengenai perubahan diri saya, rasanya tiada apa yang perlu diulas lagi. Segala-galanya sudah saya kongsi menerusi blog. Saya berubah bukan untuk mempromosikan diri, malah tidak perlu memberitahu satu dunia setiap langkah yang dibuat. Lagipun, saya tidak lagi berada dalam limpahan cahaya dunia hiburan,” katanya kepada Berita Harian Online.

Untuk pengetahuan, kali terakhir Natasha muncul di televisyen adalah ketika beliau membintangi filem komedi, Mamak Cupcake bersama Shaheizy Sam dan Siti Saleha. Manakala, beliau membuat keputusan untuk berhijab sejak empat tahun lalu dan perlahan-lahan berhenti dalam dunia seni selepas berumah tangga buat kali kedua dengan Mohd Khalid Mohd Kamal.

Terdahulu, Natasha ada berkongsi mengenai penghijarahannya melalui akaun Instagramnya yang menceritakan keinginannya untuk membersihkan hati dan jiwa mengikut panduan kitab Allah. Selain itu, beliau turut berpesan kepada semua untuk mencuri masa ketika muda untuk mempelajari ajaran Islam dengan membaca kitab suci supaya dapat mencantikkan jiwa. (rkty/w)


Lana Nodin, Suami Rancang Tambah Anak

Selepas melahirkan anak sulung mereka, Gia Quinn McKienzi pada awal tahun lalu, kini Lana Nodin dan suami sudah merancang untuk menambah ahli keluarga mereka. Selain dapat memeriahkan lagi suasana, Lana memaklumkan bahawa suaminya teringin untuk memiliki cahaya mata lelaki pula supaya nama keluarganya, McKienzie dapat diwariskan kepada anak lelaki.

“Suami selalu cakap dia nak anak lelaki pula. Bukan apa, dia anak tunggal lelaki, jadi kalau boleh suami mahukan waris anak lelaki pula supaya boleh membawa nama McKienzie. Jadi dia mahu merancang mendapatkan seorang lagi anak tahun depan. Tambahan pula, Gia sekarang sukakan kanak-kanak. Kalau dia melihat anak kecil lain, dia menjerit”

“Kasihan juga sebab di rumah dia tak ada kawan melainkan saya dan suami. Selama ini anak rapat dengan saya, malah saya dan suami juga tidak menggunakan khidmat pembantu rumah. Pendek kata, Gia 24 jam bersama saya. Walaupun agak letih, tapi saya puas dapat mengurus dan membesarkan anak dengan tangan sendiri,” katanya kepada portal My Artis.

Tambah Lana lagi, sering bersama anaknya sepanjang masa membuatkan beliau menyedari pengorbanan seorang ibu membesarkan dan menguruskan anak-anak. Tidak menggunakan khidmat pembantu rumah, Lana lebih selesa dan puas menjaga anaknya serta melihat pembesaran beliau di depan mata walaupun kehidupan sehariannya keletihan melayan kerenah anak.

Walau apapun, bak kata orang anak-anak itu pembawa rezeki kepada keluarga. Semoga keluarga Lana akan terus berbahagia dengan penambahan cahaya mata tidak lama lagi. Malah Gia juga sudah besar, bolehlah bermain-main dengan adiknya nanti. (rkty/w)